open-index/open-wikipedia-markdown huggingface dataset:
อภินิหารดาบกู้แผ่นดิน

***อภินิหารดาบกู้แผ่นดิน*** () เป็นภาพยนตร์แอนิเมชันอเมริกันแนวเพลง จินตนิมิต และตลก ฉายเมื่อ ค.ศ. 1963 สร้างโดยวอลต์ ดิสนีย์ และจัดจำหน่ายโดยบิวนาวิสตาดิสทริบิวชัน เป็นภาพยนตร์แอนิเมชันเรื่องที่ 18 ของดิสนีย์ ดัดแปลงจากนวนิยายชื่อเดียวกันของที. เอช. ไวท์ ซึ่งตีพิมพ์ครั้งแรกเมื่อ ค.ศ. 1938 จากนั้นแก้ไขและตีพิมพ์ซ้ำใน ค.ศ. 1958 เป็นหนังสือเล่มแรกเกี่ยวกับกษัตริย์อาเธอร์ในชุด *[[อาร์เธอร์จอมราชันย์]]* ของไวท์ กำกับโดยว็อล์ฟกัง เรเทอร์แมน และแฮมิลตัน ลุสค์ ซึ่งไม่ได้รับเครดิต และให้เสียงตัวละครโดยริกกี โซเรนเซน, คาร์ล สเวนสัน, จูเนียส แมตทิวส์, เซบาสเตียน แคบอต, นอร์แมน ออลเดน, และมาร์ธา เวนต์เวิร์ธ เป็นภาพยนตร์แอนิเมชันเรื่องสุดท้ายจากวอลต์ดิสนีย์โปรดักชันที่เข้าฉายในระหว่างวอลต์ ดิสนีย์ ยังมีชีวิตอยู่

ดิสนีย์ได้รับสิทธิ์ในการสร้างภาพยนตร์จากนวนิยายครั้งแรกเมื่อ ค.ศ. 1939 และมีความพยายามนานัปการที่จะพัฒนาภาพยนตร์ในอีกสองทศวรรษข้างหน้า ก่อนการสร้างภาพยนตร์จะเริ่มต้นอย่างเป็นทางการใน ค.ศ. 1960 บิล พีต เขียนเนื้อเรื่องให้กับภาพยนตร์ ขณะที่เพลงประกอบเขียนขึ้นโดยพี่น้องเชอร์แมน นับเป็นภาพยนตร์แอนิเมชันเรื่องแรกของดิสนีย์ที่เขียนเพลงประกอบโดยพี่น้องเชอร์แมน พวกเขายังเขียนเพลงให้กับภาพยนตร์ของดิสนีย์ต่อไปอย่าง *[[แมรี่ ป๊อปปินส์ (ภาพยนตร์)|แมรี่ ป๊อปปินส์]]* (1964), *[[เมาคลีลูกหมาป่า (ภาพยนตร์ ค.ศ. 1967)|เมาคลีลูกหมาป่า]]* (1967), *[[แมวเหมียวพเนจร]]* (1970) และ *[[วินนี่ เดอะ พูห์ พาเหล่าคู่หูตะลุยป่า]]* (1977) จอร์จ บรันส์ ประพันธ์ดนตรีประกอบภาพยนตร์ ต่อจากผลงานภาพยนตร์แอนิเมชันของดิสนีย์สองเรื่องก่อนหน้าของเขา ได้แก่ *[[เจ้าหญิงนิทรา (ภาพยนตร์ ค.ศ. 1959)|เจ้าหญิงนิทรา]]* (1959) และ *[[ทรามวัยกับไอ้ด่าง]]* (1961) นอกจากนั้นเขายังประพันธ์ดนตรีประกอบภาพยนตร์แอนิเมชันของดิสนีย์อีกสามเรื่อง ได้แก่ *เมาคลีลูกหมาป่า*, *แมวเหมียวพเนจร* และ *[[โรบินฮู้ด (ภาพยนตร์ พ.ศ. 2516)|โรบินฮู้ด]]* (1973)

*อภินิหารดาบกู้แผ่นดิน* ได้รับเสียงวิจารณ์แบบผสม แต่กลับประสบความสำเร็จบนบ็อกซ์ออฟฟิศ ภาพยนตร์เข้าฉายอีกครั้งในโรงภาพยนตร์เมื่อวันที่ 25 มีนาคม ค.ศ. 1983 ในรูปแบบการฉายควบ (Double feature) คู่กับการ์ตูนแอนิเมชันขนาดสั้นเรื่อง *[[วินนีเดอะพูห์แอนด์อะเดย์ฟอร์อียอร์]]* 

## ตัวละคร
* ริกกี โซเรนเซน, ริชาร์ด เรเทอร์แมน, และโรเบิร์ต เรเทอร์แมน เป็น อาเธอร์ 
* คาร์ล สเวนสัน เป็น เมอร์ลิน
* จูเนียส แมตทิวส์ เป็น อาร์คิมิดีส
* เซบาสเตียน แคบอต เป็น เซอร์เอกเตอร์
* นอร์แมน ออลเดน เป็น เซอร์เคย์
* มาร์ธา เวนต์เวิร์ธ เป็น มาดามมิม 
* อลัน เนเปียร์ เป็น เซอร์เพลลินอร์ 
* เธอร์ล เรเวนสครอฟต์ เป็น เซอร์บาร์ต
* เจมส์ แมคโดนัลด์ เป็น หมาป่า
* จินนี่ ไทเลอร์ เป็น กระรอกสาวน้อย
* บาร์บาร่า โจ อัลเลน เป็น สาวรับใช้

## การตอบรับ
*อภินิหารดาบกู้แผ่นดิน* ได้รับคำวิจารณ์แบบผสมกัน เว็บไซต์รวบรวมบทวิจารณ์ รอตเทนโทเมโทส์ รายงานว่าภาพยนตร์ได้รับคะแนนที่อนุมัติแล้ว 66% ด้วยคะแนนเฉลี่ย 5.9/10 จาก 29 บทวิจารณ์

## อ้างอิง

## แหล่งข้อมูลอื่น

*
*
*
*
*

หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์โดยวอลต์ดิสนีย์พิกเชอส์
หมวดหมู่:ภาพยนตร์ที่มีฉากในลอนดอน
หมวดหมู่:ภาพยนตร์ที่มีฉากในประเทศอังกฤษ
หมวดหมู่:ภาพยนตร์แอนิเมชันโดยวอลต์ดิสนีย์พิกเชอส์
หมวดหมู่:ภาพยนตร์โดยวอลต์ดิสนีย์แอนิเมชันสตูดิโอส์
หมวดหมู่:ภาพยนตร์แอนิเมชันที่มีฉากในลอนดอน
หมวดหมู่:ภาพยนตร์อเมริกันที่ออกฉายในปี พ.ศ. 2506
เทศบาลตำบลกรอกสมบูรณ์

**เทศบาลตำบลกรอกสมบูรณ์** เป็นองค์กรปกครองส่วนท้องถิ่นแห่งหนึ่งซึ่งมีอาณาเขตครอบคลุมพื้นที่บางส่วนของหมู่ที่ 1 ตำบลกรอกสมบูรณ์ ในอำเภอศรีมหาโพธิ จังหวัดปราจีนบุรี เดิมมีฐานะเป็นสุขาภิบาลกรอกสมบูรณ์ที่จัดตั้งขึ้นใน พ.ศ. 2535 แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลตำบลกรอกสมบูรณ์มีประชากรทั้งหมด 3,499 คน

พื้นที่เทศบาลตำบลตั้งอยู่ทางทิศตะวันออกเฉียงใต้ของอำเภอศรีมหาโพธิ อยู่ห่างจากที่ว่าการอำเภอศรีมหาโพธิประมาณ 27.5 กิโลเมตร ศาลากลางจังหวัดปราจีนบุรีประมาณ 58.1 กิโลเมตร อยู่ห่างจากกรุงเทพมหานครประมาณ 157 กิโลเมตร มีพื้นที่รับผิดชอบ 12.00 ตารางกิโลเมตร หรือคิดเป็นพื้นที่ประมาณ 7,500.0 ไร่

## อ้างอิง

## แหล่งข้อมูลอื่น

* เว็บไซต์เทศบาลตำบลกรอกสมบูรณ์

กรอกสมบูรณ์
กรอกสมบูรณ์
มิสแกรนด์เมียนมา

**มิสแกรนด์เมียนมา** () จัดขึ้นภายใต้องค์กรมิสแกรนด์เมียนมา เป็นการประกวดนางงามระดับประเทศของประเทศพม่า เพื่อคัดเลือกตัวแทนเข้าร่วมการประกวดมิสแกรนด์อินเตอร์เนชันแนล เริ่มจัดประกวดเพื่อคัดเลือกผู้ดำรงตำแหน่งเป็นครั้งแรกในปี ค.ศ. 2014

## ฉบับ
รายชื่อต่อไปนี้เป็นรายละเอียดรุ่นการประกวดมิสแกรนด์เมียนมาร์นับตั้งแต่ก่อตั้งในปี 2016.

## การแข่งขันระดับนานาชาติ
ต่อไปนี้เป็นรายชื่อตัวแทนชาวเมียนมาของมิสแกรนด์อินเตอร์เนชั่นแนล.

**สัญลักษณ์สี**

## ทำเนียบ

ไฟล์:Thae Su Nyein.png|**มิสแกรนด์เมียนมา 2024**แท ซู เนียง( ตองอู)
ไฟล์:Ni_Ni_Lin_Eain.png|**มิสแกรนด์เมียนมา 2023**นิ นิ ลิน แอ๋น( มูด้อน)
ไฟล์:Kansuda_Chanakeeree.png|**มิสแกรนด์เมียนมา 2022**อิอิ ออง ทู่น(, ไทย)
ไฟล์:Amara_Shune_Lei.png|**มิสแกรนด์เมียนมา 2021**อมรา ชุน ลี( เชียงตุง)
ไฟล์:Han_Lay.png|**มิสแกรนด์เมียนมา 2020**ฮาน เลย์( เมียวดี)
ไฟล์:M_Ja_Seng.png|**มิสแกรนด์เมียนมา 2014**เอ็ม จา เซง( มยิจีนา)
ไฟล์:Htar_Htet_Htet.png|**มิสแกรนด์เมียนมา 2013**ฮทาร์ ฮเทต ฮเทต( กะเล่)


## การประกวดรอบระดับประเทศ
รายการต่อไปนี้คือผู้เข้ารอบสุดท้ายของการประกวด มิสแกรนด์เมียนมา รวมถึงผลการประกวด
;**สัญลักษณ์สี**
:: ชนะเลิศ
:: รองชนะเลิศหรืออันดับ 5/6
:: เข้ารอบรองชนะเลิศ
:: ผู้เข้าแข่งขันในรอบก่อนรอบสุดท้าย
:: ชนะเลิศตำแหน่งระดับชาติอีกหนึ่งรางวัลเป็นรางวัลเสริม
:: รางวัลพิเศษหรือเข้ารอบสุดท้ายรางวัลพิเศษ
:: ถอนตัว
:: ไม่ได้เข้าร่วม

### 2024: ตัวแทนของเมือง

;ไม่ได้ทำการแข่งขัน
* มยี่นชาน – Nhaine Ma Mhe ไม่ได้ลงแข่งขันเนื่องจากอาการบาดเจ็บ.
* พะสิม – Yoon Phyu Sin Nwe ไม่ได้ลงแข่งขันเนื่องจากสุขภาพที่ไม่แน่นอนของแม่.
* แปร – Chit Zar Ni Shwe ไม่ได้แข่งขันเนื่องจากแม่ของเธอสุขภาพไม่แข็งแรง.

### 2016: ตำแหน่งของเมืองที่ได้รับมอบหมาย

## อ้างอิง

## แหล่งข้อมูลอื่น

หมวดหมู่:มิสแกรนด์อินเตอร์เนชันแนลแบ่งตามประเทศ
หมวดหมู่:การประกวดนางงามในประเทศเมียนมา
มามัก

[thumb|มามักแห่งหนึ่งใน[กัวลาลัมเปอร์]]
**มามัก** (mamak) เป็นคำเรียกสถานที่ขายอาหารในร่มและเปิดโล่งที่พบเป็นพิเศษในเอเชียตะวันออกเฉียงใต้โดยเฉพาะมาเลเซีย และ สิงคโปร์ ส่วนมากจำหน่ายอาหารอินเดียมุสลิมรูปแบบพิเศษที่เฉพาะต่อวัฒนธรรมในพื้นที่

โดยทั่วไปมามักมักจำหน่ายโรตีจาไน และเครื่องดื่มพวกเตห์ตารีก, กาแฟ (โกปี๊), ไมโล, ฮอร์ลิกส์ และน้ำหวานอื่น ๆ ร้านมามักส่วนใหญ่จำหน่ายอาหารพวกข้าว เช่น นาซีเลอมักกับนาซีโกเร็ง และบะหมี่ เช่น หมี่โกเร็ง บางร้านอาจจำหน่ายสะเต๊ะและอาหารตะวันตกอื่น ๆ นอกจากนี้ยังมีร้านมามักกลุ่ม "มามักต้มยำ" (Mamak Tom Yam) ที่จำหน่ายอาหารที่มีอิทธิพลจากมาเลเซียตะวันออกเฉียงเหนือและไทยภาคใต้ เช่น ต้มยำ, นาซีปาปรีกหรือนาซีผัดพริก และ นาซีปาตายาหรือนาซีพัทยา

## ที่มา
มามักมี่ที่มาจากชาวทมิฬมุสลิมที่ซึ่งบรรพบุรุษอพยพมาจากอินเดียใต้มายังคาบสมุทรมาเลย์ และพื้นที่อื่น ๆ ในเอเชียตะวันออกเฉียงใต้ มามักถือเป็นส่วนหนึ่งของชุมชนชาวอินเดียมาเลย์/ชาวอินเดียสิงคโปร์ หรือที่เรีกยว่า "ชาวอินเดียช่องแคบ" (Straits Indian) หลักฐานทางโบราณคดีที่พบในหุบเขาบูจังในรัฐเกดะฮ์ ทำให้เกิดข้อสันนิษฐานว่ามีการค้าขายระหว่างคาบสมุทรกับอินเดียย้อนกลับไปถึง 500 ถึง 100 ปีก่อนคริสตกาล จารึกอายุราว ค.ศ. 779 จากอาณาจักรนครศรีธรรมราชที่พบในจังหวัดนครศรีธรรมราชในภาคใต้ของไทยมีการกล่าวถึงการค้าขายระหว่างทมิฬกัมกับภูมิภาคนี้

คำว่า 'Mamak' มาจากภาษาทมิฬ ไว้เรียกลุงฝั่งแม่ ('maa-ma') ในสิงคโปร์และมาเลเซีย ผู้น้อยจะใช้คำนี้ในฐานะคำให้เกียรติเพื่อเรียกผู้ใหญ่ เช่น เจ้าของร้านค้า ด้วยความเคารพ ถึงแม้ที่มาของคำนี้จะมีความหมายที่เป็นกลาง แต่บางครั้งอาจถูกใช้เป็นคำเหยียดมุสลิมอินเดียในมาเลเซียและสิงคโปร์ ฉะนั้น การใช้คำนี้โดยทั่วไปจึงไม่ปรากฏนอกเหนือจากการเรียกร้านมามักมากนัก

## ดูเพิ่ม
* โกปี๊เตี่ยม – ร้านคล้ายกันกับมามัก แต่เป็นอาหารจีน
* ดับบา – ในภูมิภาคปัญจาบของอินเดียและปากีสถาน
* วารุง – ในอินโดนีเซีย

## อ้างอิง

หมวดหมู่:อาหารมาเลเซีย
หมวดหมู่:อาหารสิงคโปร์
หมวดหมู่:ร้านอาหารในประเทศมาเลเซีย
หมวดหมู่:ร้านอาหารในประเทศสิงคโปร์
หมวดหมู่:วัฒนธรรมมาเลเซีย
หมวดหมู่:วัฒนธรรมสิงคโปร์
หมวดหมู่:ร้านกาแฟ
หมวดหมู่:ร้านอาหารแบ่งตามประเภท
กีฬาฟุตซอลในซีเกมส์ 2021

การแข่งขัน**[[ฟุตซอล]]**ในกีฬาซีเกมส์ 2021 มีโปรแกรมที่จะจัดขึ้นตั้งแต่วันที่ 10 ถึง 20 พฤษภาคม พ.ศ. 2565 การแข่งขันทั้งหมดจะจัดขึ้นที่สนามกีฬาในร่มห่านาม ในเมืองฝูลี้ จังหวัดห่านาม ประเทศเวียดนาม

## สนามแข่งขัน



## ประเทศที่มีส่วนร่วม

} ||  ||
|-
| style="text-align:left;" |||  ||
|-
| style="text-align:left;" |||  || 
|-
| style="text-align:left;" |||  ||
|-
| style="text-align:left;" |||   || 
|-
| style="text-align:left;" |||   || 
|-
| style="text-align:left;" |||  ||
|-
| style="text-align:left;" |||  ||
|-
| style="text-align:left;" |||  ||  
|-
| style="text-align:left;" |||  ||
|-
| style="text-align:left;" |||  ||   
|-
!รวม (11 ประเทศ) !! 5 !! 4
|}

## ทีมชาย

## ทีมหญิง

## ดูเพิ่ม
* กีฬาฟุตบอลในซีเกมส์ 2021 
* ซีเกมส์ 2021

## อ้างอิง

2021

หมวดหมู่:ซีเกมส์ 2021
คอนทรารีเทินส์

***คอนทรารีเทินส์*** (; ) เป็นเกมแนวชูตเอ็มอัปที่ร่วมกันสร้างโดยบริษัทโคนามิและเทนเซ็นต์เกมส์ (เทียนเหม่ยสตูดิโอกรุป) ในประเทศจีน ซึ่งดำเนินการในแพลตฟอร์มแอนดรอยด์และไอโอเอส โดยเกมดังกล่าวได้รับการประกาศตัวใน ค.ศ. 2016

## เบื้องหลังเกม
เส้นเวลาในเกมเกิดขึ้นต่อจาก*[[คอนทรา III: เดอะเอเลียนวอส์]]* และก่อน*[[คอนทรา: ฮาร์ดคอปส์]]*

## รางวัลที่ได้รับ
ในเดือนมกราคม ค.ศ. 2017 เกมนี้ได้รับรางวัล "บิลบอร์ดเกมจีนอันดับสิบสาม - เกมมือถือที่ได้รับการคาดหวังมากที่สุดสิบอันดับแรก" และเมื่อปลายเดือนมกราคม ค.ศ. 2019 ใน "โหลเกมสตาร์ 2018" หรือที่รู้จักในชื่อ "ไต้หวันเกมออสการ์" *คอนทรารีเทินส์*ประสบความสำเร็จในการคว้ารางวัล "เกมแอ็กชันยอดนิยมสิบอันดับสูงสุดแห่งปี"

## อ้างอิง

## แหล่งข้อมูลอื่น
* 
* 
* 
* 
* 

หมวดหมู่:วิดีโอเกมที่ออกวางจำหน่ายในปี พ.ศ. 2559
หมวดหมู่:เกมสำหรับไอโอเอส
หมวดหมู่:เกมจากค่ายโคนามิ
หมวดหมู่:เกมสำหรับแอนดรอยด์
30XX

***30XX*** เป็นวิดีโอเกมแพลตฟอร์มอินดีที่พัฒนาโดยแบตเตอรีสเตเปิลเกมส์ และเป็นภาคต่อของ *[[20XX]]* โดยได้รับการเปิดตัวในเกมเล่นระหว่างการพัฒนาของสตีมเมื่อวันที่ 17 กุมภาพันธ์ ค.ศ. 2021 และวางจำหน่ายแบบเต็มรูปแบบในวันที่ 9 สิงหาคม ค.ศ. 2023 โดยมีการวางแผนวางจำหน่ายสำหรับนินเท็นโด สวิตช์ ในวันเดียวกันแต่เลื่อนไปเป็นวันที่ 1 กันยายน เช่นเดียวกับภาคก่อน *30XX* ได้รับแรงบันดาลใจจากซีรี่ส์*[[ร็อคแมน]]* แต่ใช้เลเวลสุ่มสร้างขึ้นอย่างเป็นระบบ อย่างไรก็ตาม ต่างจาก *20XX* ที่เกมดังกล่าวมีทั้งโหมดโรกไลก์เพอร์มาเดธ (ความตายถาวร) และ "โหมดเมกะ" ซึ่งเลเวลของเกมทั้งหมดจะถูกสร้างขึ้นล่วงหน้า และไม่เปลี่ยนแปลงเมื่อตายในเกม ทำให้ผู้เล่นได้รับประสบการณ์ที่คล้ายกับเกม*ร็อคแมน*มากกว่า เกมนี้เดินเรื่องตามตัวละครหลักที่เป็นแอนดรอยด์ของเกม *20XX* ได้แก่ นีนาและเอซที่ตื่นขึ้นหลังจากผ่านไปหนึ่งสหัสวรรษเพื่อค้นพบโลกที่เปลี่ยนไปอย่างไม่สามารถย้อนกลับได้หลังจากการถือกำเนิดของซินเธติกไมน์ ส่วนเกมเล่นระหว่างการพัฒนาได้รับการตอบรับอย่างดีจากนักวิจารณ์ ซึ่งกล่าวว่าเป็นการพัฒนาที่เหนือกว่าภาคก่อน

## การพัฒนา
หลังจากการบ่นเกี่ยวกับรูปแบบศิลปะของ *20XX* รูปแบบศิลปะดังกล่าวได้รับการปรับปรุงใหม่เพื่อให้ภาคต่อมีความคล้ายคลึงกับเกมเช่น*[[ร็อคแมน ZX]]* มากขึ้น ส่วนสไปรต์ได้รับการสร้างขึ้นโดยศิลปินจากเกม*โรกเลกาซี*ที่ชื่อกลาวเบอร์ โคทากิ

## การตอบรับ
ทีเจ เดนเซอร์ จากเว็บไซต์*[[แชกนิวส์]]*กล่าวถึงเกมนี้ว่า "รับรองว่าแฟน ๆ แพลตฟอร์มจะชอบใจไม่ว่าคุณจะขุดคุ้ยเกมแบบโรกหรือไม่ก็ตาม" ส่วนไมก์ มีนอตตี จากเว็บไซต์*[[เวนเจอร์บีต]]*กล่าวว่าเกมดังกล่าวมี "การบูสต์ภาพที่ดี" จากภาคก่อน

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2566
หมวดหมู่:เกมสำหรับวินโดวส์
หมวดหมู่:วิดีโอเกมแพลตฟอร์ม
หมวดหมู่:วิดีโอเกมบันเทิงคดีแนววิทยาศาสตร์
หมวดหมู่:วิดีโอเกมภาคต่อ
หมวดหมู่:วิดีโอเกมเกี่ยวกับปัญญาประดิษฐ์
หมวดหมู่:วิดีโอเกมที่พัฒนาขึ้นในสหรัฐ
หมวดหมู่:วิดีโอเกมที่มีตัวละครเอกหญิง
หมวดหมู่:วิดีโอเกมอินดี
หมวดหมู่:เกมสำหรับนินเท็นโดสวิตช์
ถ้ำบาตู

**ถ้ำบาตู** (; ปาตูมาไล) เป็นเขาหินปูนที่ภายในมีถ้ำและเทวาลัย ตั้งอูย่ในอำเภอกมบัก รัฐเซอลาโงร์ ประเทศมาเลเซีย ชื่อของถ้ำมาจากคำภาษามลายู *batu* แปลว่า 'หิน' ชื่อดั้งเดิมของเขาบาจูคือ *กาปัลตังกัง* (Kapal Tanggang) ซึ่งมาจากตำนานซีตังกัง

## ประวัติศาสตร์

เดิมทีถ้ำบาตูเป็นถ้ำตามธรรมชาติที่มีบันทึกการเข้ามาหาและเก็บกวาโน กระทั่งถ้ำบาตูกลายมาเป็นศาสนสถานโดยเค. ตัมพูสามี ปิลไล พ่อค้าชาวทมิฬอินเดีย ผู้ที่ก่อนหน้าได้สร้างศรีมหามริอัมมันเทวาลัยในกัวลาลัมเปอร์ สังเกตเห็นทางเข้าถ้ำที่เป็นรูปคล้าย *[[vel|อักษรวี]]* และเกิดความประสงค์จะสร้างเป็นเทวาลัยบูชาพระชันธกุมาร ในปี 1890 ได้อัญเชิญมูรติ (เทวรูป) ของศรีมุรุคันสวามี (พระชันธกุมาร) ขึ้นประดิษฐานในถ้ำที่ปัจจุบันเรียกว่า ถ้ำเทวาลัย (Temple Cave) นับตั้งแต่ปี 1892 ได้มีการจัดเทศกาลไตปูสัม (Thaipusam) ประจำปีชึ้นที่นี่เรื่อยมา

ในปี 1920 ได้มีการสร้างบันไดไม้ขึ้นไปยังบนเทวาลัย และในคริสต์ทศวรรษ 1930 บันไดดังกล่าวเริ่มสึกหรอตามกาลเวลา ผู้บริหารเทวาลัยในเวลานั้น รามจันทรัน ไนฑู (Ramachandran Naidu) เสนอโครงการสร้างบันไดคอนกรีต โครงการได้รับอนุมัติในปี 1939 และก่อสร้างเสร็จในปี 1940 ไม่นานก่อนถึงเทศกาลไตปูสัมในปีนั้น ปัจจุบันบันไดคอนกรีตขึ้นถ้ำมีจำนวน 272 ขั้น

ในเดือนสิงหาคม 2018 ได้เริ่มต้นทาสีบันไดทั้ง 272 ขั้น แต่ละขั้นเป็นสีต่าง ๆ กัน ทันทีเมื่อทาสีเสร็จ เทวาลัยถูกเจ้าหน้าที่รัฐแจ้งว่าการตกแต่งทาสีนี้อาจขัดต่อกฎหมายที่คุ้มครองถ้ำบาตูในฐานะโบราณสถานของรัฐ

## ธรรมชาติ
เขาถ้ำบาตูและถ้ำย่อยในถ้ำบาจูมีพืชและสัตว์มากมายหลายสายพันธุ์ ส่วนใหญ่เติบโตเฉพาะในสิ่งแวดล้อมที่เป็นหินปูน มีการบันทึกข้อพืชมีท่อลำเลียงทั้งหมด 269 สายพันธุ์ ในจำนวนนี้ 56 สายพันธุ์ (21%) เป็นพืชคัลซิไฟล์ (โตได้เฉพาะบนหินปูน)

นอกจากนี้ในถ้ำบาตูยังมีถ้ำย่อยอีกจำนวนหนึ่งที่ยังไม่ได้พัฒนาสร้างสิ่งปลูกสร้าง ซึ่งสามารถพบสัตว์และพืชมากมาย เช่น แมงมุมแทรปดอร์ (trapdoor spiders หรือ *[[Liphistius batuensis]]*) ในถ้ำมีค้างคาวราว 21 สายพันธุ์ โดยเฉพาะค้างคาวผลไม้ (*[[Eonycteris]]*) หลายสายพันธุ์ 

## อ้างอิง

## แหล่งข้อมูลอื่น

* Batu Caves Famous Murugan Temple outside India, Hindu Devotional Blog.
* Murugan.org - Batu Caves
* How to get to Batu Caves - KLSentral.info
* Batu Caves Thaipusam Official Page
* Thaipusam at Batu Caves, Malaysia
* Cave fauna
* Rock Climbing in Batu Caves
* The Batu Caves in Malaysia 
* Batu Caves
* Batu Caves Tour

หมวดหมู่:ศาสนสถานในรัฐเซอลาโงร์
เมอร์เดกา 118

**เมอร์เดกา 118** (Merdeka 118) เป็นตึกระฟ้าประเภทสูงพิเศษ มีความสูง 118 ชั้น และ 678.9 เมตร ตั้งอยู่ในกัวลาลัมเปอร์ ประเทศมาเลเซีย ปัจจุบันเป็นตึกระฟ้าที่สูงที่สุดอันดับที่ 2 ของโลก

ชื่อของอาคาร *Merdeka* ("เอกราช") ได้มาจากที่ตั้งของอาคารซึ่งอยู่ติดกับสนามกีฬาเมอร์เดกา และ สนามกีฬาเนงารา ปลายยอดของอาคารสร้างเสร็จในปี 2021 และอาคารสร้างแล้วเสร็จในปลายปี 2023  กลายมาเป็นอาคารที่สูงที่สุดในประเทศมาเลเซียแทนที่อาคารเปโตรนาส, สูงในเอเชียตะวันออกเฉียงใต้แทนที่แลนด์มาร์ก 81 และเป็นสิ่งปลูกสร้างและอาคารที่สูงที่สุดเป็นอันดับที่ 2 ของโลก แทนที่เซี่ยงไฮ้ทาวเวอร์ที่มีความสูง  กับปลายยอดที่สูง 160 เมตร เป็นรองเพียงตึกบุรจญ์เคาะลีฟะฮ์ของสหรัฐอาหรับเอมิเรตส์เท่านั้น

## การออกแบบ

อาคารออกแบบโดยผสมผสานฟาซาดกระจกรูปเพชรเพื่อแทนความหลากหลายของชาวมาเลเซีย งานออกแบบนี้ได้รับแรงบันดาลใจและออกแบบเพื่อเลียนท่าชูมือขึ้นของตุนกู อับดุล ระฮ์มันขณะตะโกนว่า "*[[Merdeka|เมอร์เดกา]]!*" เมื่อครั้งประกาศเอกราชมาเลเซียในวันที่ 31 สิงหาคม 1957 ชั้นห่อหุ้มของอาคารประกอบด้วย 18,144 บาน, กระจก 114,000 ตารางเมตร และกรอบกระจก 1,600 ตัน ภายในประกอบด้วยห้าง 118 มอลล์, สำนักงาน, โรงแรา และที่อยู่อาศัย วิศวกรโครงสร้างได้แก่ Leslie E. Robertson Associates และ Robert Bird Group ส่วนวิศวกรโยธาและโครงสร้างคือ Arup อาคารยังติดตั้งแสงไฟแอลอีดีความยาวรวม 8.4 กิโลเมตรเพื่อฉายแสงในยามค่ำคืน

เมื่อตึกก่อสร้างแล้วเสร็จ เมอร์เดกา 118 จะเป็นที่ตั้งของส่วนอาคารสำนักงาน, โรงแรมปาร์ค ไฮแอท กัวลาลัมเปอร์, ภัตตาคารระดับหรูหรา และจุดชมวิวที่ชั้นบนสุดของอาคาร

## ดูเพิ่ม
* รายชื่อตึกที่สูงที่สุดในโลก
* รายชื่อเมืองที่มีตึกระฟ้ามากที่สุดในโลก

## อ้างอิง

หมวดหมู่:ก่อตั้งในประเทศมาเลเซียในปี พ.ศ. 2567
หมวดหมู่:ตึกระฟ้าในกัวลาลัมเปอร์
หมวดหมู่:สถาปัตยกรรมหลังสมัยใหม่
แขวงสะพานสูง

**สะพานสูง** เป็นแขวงหนึ่งของเขตสะพานสูง กรุงเทพมหานคร และเป็นแขวงที่ตั้งสำนักงานเขตสะพานสูง 

## ที่ตั้งและอาณาเขต
แขวงสะพานสูงตั้งอยู่ทางทิศตะวันตกเฉียงเหนือของเขตสะพานสูง มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
* **ทิศเหนือ** ติตต่อกับแขวงคลองกุ่ม (เขตบึงกุ่ม) และแขวงรามอินทรา (เขตคันนายาว) มีคลองแสนแสบเป็นเส้นแบ่งเขต
* **ทิศตะวันออก** ติดต่อกับแขวงราษฎร์พัฒนา (เขตสะพานสูง) มีถนนกาญจนาภิเษกฟากตะวันออกเป็นเส้นแบ่งเขต
* **ทิศใต้** ติดต่อกับแขวงทับช้าง (เขตสะพานสูง) มีคลองทับช้างล่างและคลองวังใหญ่บนเป็นเส้นแบ่งเขต
* **ทิศตะวันตก** ติดต่อกับแขวงหัวหมาก (เขตบางกะปิ) มีคลองบ้านม้า 2 เป็นเส้นแบ่งเขต

## การคมนาคม
ถนนสายหลักในพื้นที่แขวงสะพานสูง ได้แก่
* ถนนกาญจนาภิเษก
* ถนนรามคำแหง

ถนนสายรองและทางลัดในพื้นที่แขวงสะพานสูง ได้แก่
* ทางหลวงแผ่นดินหมายเลข 3901 (คู่ขนานกาญจนาภิเษกด้านนอก)
* ทางหลวงแผ่นดินหมายเลข 3902 (คู่ขนานกาญจนาภิเษกด้านใน)
* ซอยรามคำแหง 118 (พฤกษชาติ) และซอยรามคำแหง 118 แยก 33

## อ้างอิง

สะพานสูง
แขวงรามอินทรา

**รามอินทรา** เป็นแขวงหนึ่งของเขตคันนายาว กรุงเทพมหานคร ตั้งขึ้นเมื่อ พ.ศ. 2552 โดยแยกจากแขวงคันนายาว และได้ชื่อตามชื่อถนนรามอินทราซึ่งตัดผ่านตอนเหนือของท้องที่แขวง

## ที่ตั้งและอาณาเขต
แขวงรามอินทราตั้งอยู่ทางทิศตะวันตกของเขตคันนายาว มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
* **ทิศเหนือ** ติตต่อกับแขวงท่าแร้ง (เขตบางเขน) และแขวงบางชัน (เขตคลองสามวา) มีคลองตาเร่ง คลองลำชะล่า คลองจรเข้บัว (หกขุด) คลองคู้ชุมเห็ด และคลองคู้บอนเป็นเส้นแบ่งเขต
* **ทิศตะวันออก** ติดต่อกับแขวงคันนายาว (เขตคันนายาว) มีถนนกาญจนาภิเษกฟากตะวันออกเป็นเส้นแบ่งเขต
* **ทิศใต้** ติดต่อกับแขวงสะพานสูง (เขตสะพานสูง) มีคลองแสนแสบเป็นเส้นแบ่งเขต
* **ทิศตะวันตก** ติดต่อกับแขวงคลองกุ่มและแขวงนวลจันทร์ (เขตบึงกุ่ม) มีคลองกุ่ม ถนนเสรีไทย คลองระหัส คลองลำปลาดุก คลองหนองแขม คลองหลวงวิจิตร คลองบางชวดด้วน และถนนรามอินทราเป็นเส้นแบ่งเขต

## การคมนาคม
ถนนสายหลักในพื้นที่แขวงรามอินทรา ได้แก่
* ถนนกาญจนาภิเษก 
* ถนนรามอินทรา 
* ทางหลวงแผ่นดินหมายเลข 350
* ถนนประเสริฐมนูกิจ
* ถนนนวมินทร์
* ถนนเสรีไทย

ถนนสายรองและทางลัดในพื้นที่แขวงรามอินทรา ได้แก่
* ทางหลวงแผ่นดินหมายเลข 3901 (คู่ขนานกาญจนาภิเษกด้านนอก)
* ทางหลวงแผ่นดินหมายเลข 3902 (คู่ขนานกาญจนาภิเษกด้านใน)
* ถนนคู้บอน
* ซอยรามอินทรา 44 (หมู่บ้านปัฐวิกรณ์ 2)
* ซอยรามอินทรา 62 (ยังสว่าง)
* ซอยรามอินทรา 77 (มิตรทหาร)
* ซอยคู้บอน 6 (คู้บอน 3)
* ซอยคู้บอน 27 (สยามธรณี)
* ซอยนวมินทร์ 163 (อมรวิวัฒน์)

## อ้างอิง

รามอินทรา
รามอินทรา

**รามอินทรา** อาจหมายถึง
* **พลตำรวจโท [[พระรามอินทรา (ดวง จุลัยยานนท์)]]** อดีตอธิบดีกรมตำรวจ และอดีตปลัดกระทรวงมหาดไทย
* **[[ทางหลวงแผ่นดินหมายเลข 304#ถนนรามอินทรา|ถนนรามอินทรา]]**
* **[[แขวงรามอินทรา]]** เขตคันนายาว กรุงเทพมหานคร
* **เซ็นทรัล รามอินทรา** ศูนย์การค้าในเครือเซ็นทรัลพัฒนา
แขวงคันนายาว

**คันนายาว** เป็นแขวงหนึ่งของเขตคันนายาว กรุงเทพมหานคร

## ที่ตั้งและอาณาเขต
แขวงคันนายาวตั้งอยู่ทางทิศตะวันออกของเขตคันนายาว มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
* **ทิศเหนือ** ติตต่อกับแขวงบางชัน (เขตคลองสามวา) มีคลองคู้บอนเป็นเส้นแบ่งเขต
* **ทิศตะวันออก** ติดต่อกับแขวงบางชัน (เขตคลองสามวา) และแขวงมีนบุรี (เขตมีนบุรี) มีคลองบางชันเป็นเส้นแบ่งเขต
* **ทิศใต้** ติดต่อกับแขวงราษฎร์พัฒนา (เขตสะพานสูง) มีคลองแสนแสบเป็นเส้นแบ่งเขต
* **ทิศตะวันตก** ติดต่อกับแขวงรามอินทรา (เขตคันนายาว) มีถนนกาญจนาภิเษกฟากตะวันออกเป็นเส้นแบ่งเขต

## การคมนาคม
ถนนสายหลักในพื้นที่แขวงคันนายาว ได้แก่
* ถนนรามอินทรา
* ทางหลวงแผ่นดินหมายเลข 350
* ถนนเสรีไทย
* ถนนสวนสยาม

ถนนสายรองในพื้นที่แขวงคันนายาว ได้แก่
* ถนนปัญญาอินทรา
* ถนนแยกสวนสยาม

## อ้างอิง

คันนายาว
แขวงพลับพลา

**พลับพลา** เป็นแขวงหนึ่งของเขตวังทองหลาง กรุงเทพมหานคร ตั้งขึ้นเมื่อ พ.ศ. 2552 โดยแยกจากแขวงวังทองหลางพร้อมกับแขวงสะพานสองและแขวงคลองเจ้าคุณสิงห์ เป็นที่ตั้งสำนักงานเขตวังทองหลาง

## ที่ตั้งและอาณาเขต
แขวงพลับพลาตั้งอยู่ทางตอนกลางและตอนใต้ของเขตวังทองหลาง มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
* **ทิศเหนือ** ติตต่อกับแขวงคลองเจ้าคุณสิงห์ (เขตวังทองหลาง) มีถนนลาดพร้าวเป็นเส้นแบ่งเขต
* **ทิศตะวันออก** ติดต่อกับแขวงคลองจั่น (เขตบางกะปิ) มีคลองจั่นเป็นเส้นแบ่งเขต
* **ทิศใต้** ติดต่อกับแขวงหัวหมาก (เขตบางกะปิ) มีคลองแสนแสบเป็นเส้นแบ่งเขต
* **ทิศตะวันตก** ติดต่อกับแขวงบางกะปิ (เขตห้วยขวาง) และแขวงวังทองหลาง (เขตวังทองหลาง) มีคลองลาดพร้าวและถนนประดิษฐ์มนูธรรมเป็นเส้นแบ่งเขต

## การคมนาคม
ทางสายหลักในพื้นที่แขวงพลับพลา ได้แก่ 
* ถนนประดิษฐ์มนูธรรม
* ถนนลาดพร้าว
* ทางพิเศษฉลองรัช
* ถนนประชาอุทิศ
* ซอยรามคำแหง 39 (เทพลีลา) 

ทางสายรองในพื้นที่แขวง ได้แก่
* ถนนศรีวรา
* ถนนอินทราภรณ์
* ซอยลาดพร้าว 112 (เอี่ยมสมบูรณ์)
* ซอยลาดพร้าว 122 / ซอยรามคำแหง 65 (มหาดไทย 1)
* ซอยรามคำแหง 21 (นวศรี)
* ซอยรามคำแหง 43/1 (คุณหญิงเจือ)
* ซอยรามคำแหง 53 (จันทร์ศรีชวาลา)

## อ้างอิง

พลับพลา
แขวงสะพานสอง

**สะพานสอง** เป็นแขวงหนึ่งของเขตวังทองหลาง กรุงเทพมหานคร ตั้งขึ้นเมื่อ พ.ศ. 2552 โดยแยกจากแขวงวังทองหลางพร้อมกับแขวงคลองเจ้าคุณสิงห์และแขวงพลับพลา

## ที่ตั้งและอาณาเขต
แขวงสะพานสองตั้งอยู่ทางทิศตะวันตกเฉียงเหนือและทิศเหนือของเขตวังทองหลาง มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
* **ทิศเหนือ** ติตต่อกับแขวงลาดพร้าว (เขตลาดพร้าว) มีคลองทรงกระเทียม ถนนโชคชัย 4 และถนนสังคมสงเคราะห์เป็นเส้นแบ่งเขต
* **ทิศตะวันออก** ติดต่อกับแขวงคลองเจ้าคุณสิงห์ (เขตวังทองหลาง) มีถนนประดิษฐ์มนูธรรมเป็นเส้นแบ่งเขต
* **ทิศใต้** ติดต่อกับแขวงวังทองหลาง (เขตวังทองหลาง) มีถนนลาดพร้าวเป็นเส้นแบ่งเขต
* **ทิศตะวันตก** ติดต่อกับแขวงสามเสนนอก (เขตห้วยขวาง) มีคลองลาดพร้าวเป็นเส้นแบ่งเขต

## การคมนาคม
ทางสายหลักในพื้นที่แขวงสะพานสอง ได้แก่
* ถนนประดิษฐ์มนูธรรม
* ถนนลาดพร้าว
* ทางพิเศษฉลองรัช

ทางสายรองในพื้นที่แขวง ได้แก่
* ถนนโชคชัย 4
* ถนนสังคมสงเคราะห์
* ซอยลาดพร้าว 71 (สังคมสงเคราะห์เหนือ 1)

## อ้างอิง

สะพานสอง
แขวงคลองเจ้าคุณสิงห์

**คลองเจ้าคุณสิงห์** เป็นแขวงหนึ่งของเขตวังทองหลาง กรุงเทพมหานคร ตั้งขึ้นเมื่อ พ.ศ. 2552 โดยแยกจากแขวงวังทองหลางพร้อมกับแขวงสะพานสองและแขวงพลับพลา

## ที่ตั้งและอาณาเขต
แขวงคลองเจ้าคุณสิงห์ตั้งอยู่ทางทิศตะวันออกเฉียงเหนือของเขตวังทองหลาง มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
* **ทิศเหนือ** ติตต่อกับแขวงคลองจั่น (เขตบางกะปิ) มีคลองทรงกระเทียมเป็นเส้นแบ่งเขต
* **ทิศตะวันออก** ติดต่อกับแขวงคลองจั่น (เขตบางกะปิ) มีคลองจั่น คลองลำพังพวย และถนนลาดพร้าว 101 เป็นเส้นแบ่งเขต
* **ทิศใต้** ติดต่อกับแขวงคลองจั่น (เขตบางกะปิ) และแขวงพลับพลา (เขตวังทองหลาง) มีถนนลาดพร้าวเป็นเส้นแบ่งเขต
* **ทิศตะวันตก** ติดต่อกับแขวงสะพานสอง (เขตวังทองหลาง) และแขวงลาดพร้าว (เขตลาดพร้าว) มีถนนประดิษฐ์มนูธรรมเป็นเส้นแบ่งเขต

## การคมนาคม
ทางสายหลักในพื้นที่แขวงคลองเจ้าคุณสิงห์ ได้แก่
* ถนนประดิษฐ์มนูธรรม
* ถนนลาดพร้าว
* ทางพิเศษฉลองรัช
* ถนนลาดพร้าว 101 ที่ริเริ่มจัดสร้างใน ปี ๒๕๐๘ โดยคณะสงฆ์วัดบึงทองหลาง นำโดยพระครูพิศาลวิริยคุณ (สิงห์โต ติสฺโส) อดีตเจ้าอาวาสดำเนินการ
* ซอยลาดพร้าว 87 (จันทราสุข)

## อ้างอิง

คลองเจ้าคุณสิงห์
แขวงบางชัน

**บางชัน** เป็นแขวงหนึ่งในเขตคลองสามวา กรุงเทพมหานคร และเป็นที่ตั้งสำนักงานเขตคลองสามวา

## ที่ตั้งและอาณาเขต
แขวงบางชันตั้งอยู่ทางทิศตะวันตกเฉียงใต้ของเขตคลองสามวา มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
* **ทิศเหนือ** ติตต่อกับแขวงสามวาตะวันตก (เขตคลองสามวา) มีคลองสองตะวันตกเป็นเส้นแบ่งเขต
* **ทิศตะวันออก** ติดต่อกับแขวงทรายกองดิน (เขตคลองสามวา) มีคลองสามวาเป็นเส้นแบ่งเขต
* **ทิศใต้** ติดต่อกับแขวงมีนบุรี (เขตมีนบุรี) มีคลองสามวา ลำรางสามวา คลองเจ๊ก ลำรางโต๊ะสุข ถนนหทัยราษฎร์ ซอยหทัยราษฎร์ 29 (โชคอนันต์) ลำรางคูคต และคลองพระยาสุเรนทร์ 1 (กีบหมู) เป็นเส้นแบ่งเขต
* **ทิศตะวันตก** ติดต่อกับแขวงคันนายาว แขวงรามอินทรา (เขตคันนายาว) และแขวงท่าแร้ง (เขตบางเขน) มีคลองบางชัน คลองคู้บอน และคลองคู้ชุมเห็ดเป็นเส้นแบ่งเขต

## การคมนาคม
ถนนสายหลักในพื้นที่แขวงบางชัน ได้แก่
* ถนนกาญจนาภิเษก
* ถนนคู้บอน
* ถนนเลียบคลองสอง
* ถนนหทัยราษฎร์ 
* ถนนพระยาสุเรนทร์ 

ถนนสายรองและทางลัดในพื้นที่แขวง ได้แก่
* ทางหลวงแผ่นดินหมายเลข 3901 (คู่ขนานกาญจนาภิเษกด้านนอก)
* ทางหลวงแผ่นดินหมายเลข 3902 (คู่ขนานกาญจนาภิเษกด้านใน)
* ถนนปัญญาอินทรา
* ถนนสุเหร่าคลองหนึ่ง
* ถนนเจริญพัฒนา
* ถนนสามวา
* ถนนหทัยมิตร
* ซอยพระยาสุเรนทร์ 30 (แสงศรี)

## อ้างอิง

บางชัน
แขวงสามวาตะวันตก

**สามวาตะวันตก** เป็นแขวงหนึ่งในเขตคลองสามวา กรุงเทพมหานคร

## ที่ตั้งและอาณาเขต
แขวงสามวาตะวันตกตั้งอยู่ทางทิศตะวันตกเฉียงเหนือของเขตคลองสามวา มีอาณาเขตติดต่อกับเขตการปกครองข้างเคียงเรียงตามเข็มนาฬิกาดังนี้
* **ทิศเหนือ** ติตต่อกับตำบลลาดสวายและตำบลบึงคำพร้อย (อำเภอลำลูกกา จังหวัดปทุมธานี) มีแนวคันนาแบ่งเขตการปกครองระหว่างกรุงเทพมหานครกับจังหวัดปทุมธานีเป็นเส้นแบ่งเขต
* **ทิศตะวันออก** ติดต่อกับแขวงสามวาตะวันออก (เขตคลองสามวา) มีคลองสามวาเป็นเส้นแบ่งเขต
* **ทิศใต้** ติดต่อกับแขวงบางชัน (เขตคลองสามวา) มีคลองสองตะวันตกเป็นเส้นแบ่งเขต
* **ทิศตะวันตก** ติดต่อกับแขวงท่าแร้ง (เขตบางเขน) และแขวงออเงิน (เขตสายไหม) มีคลองพระยาสุเรนทร์ (หนองใหญ่) เป็นเส้นแบ่งเขต

## การคมนาคม
ถนนสายหลักในพื้นที่แขวงสามวาตะวันตก ได้แก่
* ถนนกาญจนาภิเษก
* ถนนหทัยราษฎร์
* ทางพิเศษฉลองรัช

ถนนสายรองและทางลัดในพื้นที่แขวง ได้แก่
* ทางหลวงแผ่นดินหมายเลข 3901 (คู่ขนานกาญจนาภิเษกด้านนอก)
* ทางหลวงแผ่นดินหมายเลข 3902 (คู่ขนานกาญจนาภิเษกด้านใน)
* ถนนหนองระแหง
* ถนนราษฎร์นิมิต
* ถนนไทยรามัญ
* ถนนพระยาสุเรนทร์
* ถนนจตุโชติ
* ซอยหนองระแหง 5 (น้อยอรุณ)

## อ้างอิง

สามวาตะวันตก
แขวงสามวาตะวันออก

**สามวาตะวันออก** เป็นแขวงหนึ่งในเขตคลองสามวา กรุงเทพมหานคร

## ที่ตั้งและอาณาเขต
แขวงสามวาตะวันออกตั้งอยู่ทางทิศตะวันออกเฉียงเหนือของเขตคลองสามวา มีอาณาเขตติดต่อกับเขตการปกครองข้างเคียงเรียงตามเข็มนาฬิกาดังนี้
* **ทิศเหนือ** ติตต่อกับตำบลบึงคำพร้อยและตำบลลำลูกกา (อำเภอลำลูกกา จังหวัดปทุมธานี) มีแนวคันนาแบ่งเขตการปกครองระหว่างกรุงเทพมหานครกับจังหวัดปทุมธานีเป็นเส้นแบ่งเขต
* **ทิศตะวันออก** ติดต่อกับแขวงคลองสิบและแขวงคู้ฝั่งเหนือ (เขตหนองจอก) มีคลองเก้าและคลองแบนชะโดเป็นเส้นแบ่งเขต
* **ทิศใต้** ติดต่อกับแขวงทรายกองดินใต้และแขวงทรายกองดิน (เขตคลองสามวา) มีคลองแบนชะโด คลองบึงแตงโม และคลองสองตะวันออกเป็นเส้นแบ่งเขต
* **ทิศตะวันตก** ติดต่อกับแขวงสามวาตะวันตก (เขตคลองสามวา) มีคลองสามวาเป็นเส้นแบ่งเขต

## การคมนาคม
ถนนสายหลักในพื้นที่แขวงสามวาตะวันออก ได้แก่
* ถนนนิมิตใหม่
* ถนนไมตรีจิต

ถนนสายรองและทางลัดในพื้นที่แขวง ได้แก่
* ถนนราษฎร์นิมิต
* ถนนลำมะเขือขื่น
* ซอยไมตรีจิต 7 (มัสยิดดารุ๊สสลามสร้างสรรค์)
* ซอยไมตรีจิต 10 (เลียบคลองลำกะดานฝั่งใต้)
* ซอยวัดสุขใจ 15 (เลียบคลองพระราชดำริ 2)
* ซอยนิมิตใหม่ 36 (เลียบคลองสาม)

## อ้างอิง

สามวาตะวันออก
แขวงบางนาใต้

**บางนาใต้** เป็นแขวงแขวงหนึ่งในเขตบางนา กรุงเทพมหานคร เป็น 1 ใน 13 แขวงที่ตั้งขึ้นใหม่ล่าสุดตามประกาศการเปลี่ยนแปลงพื้นที่แขวงของกรุงเทพมหานครเมื่อวันที่ 26 กรกฎาคม พ.ศ. 2560

## ประวัติ
ท้องที่แขวงบางนาใต้ในอดีตเป็นส่วนหนึ่งของแขวงบางนา เขตพระโขนง ต่อมาในวันที่ 6 มีนาคม พ.ศ. 2541 กระทรวงมหาดไทยได้โอนแขวงบางนามาขึ้นกับเขตบางนาที่จัดตั้งขึ้นใหม่ จนกระทั่งในวันที่ 26 กรกฎาคม พ.ศ. 2560 กรุงเทพมหานครได้ประกาศยุบเลิกแขวงบางนาและจัดตั้งแขวงใหม่ 2 แขวงโดยใช้ถนนสรรพาวุธและถนนบางนา-ตราดฟากเหนือเป็นแนวแบ่งเขตระหว่างกัน พื้นที่แขวงทางตอนใต้ของแขวงบางนาเดิมได้รับการตั้งชื่อว่า **แขวงบางนาใต้**

## ที่ตั้งและอาณาเขต
แขวงบางนาใต้ตั้งอยู่ทางทิศใต้ของเขตบางนา มีอาณาเขตติดต่อกับเขตการปกครองข้างเคียงเรียงตามเข็มนาฬิกาดังนี้
* **ทิศเหนือ** ติดต่อกับแขวงบางนาเหนือ (เขตบางนา) มีถนนสรรพาวุธและถนนบางนา-ตราดเป็นเส้นแบ่งเขต
* **ทิศตะวันออก** ติดต่อกับตำบลบางแก้ว (อำเภอบางพลี จังหวัดสมุทรปราการ) มีคลองบางนา (สาหร่าย) และแนวแบ่งเขตการปกครองระหว่างกรุงเทพมหานครกับจังหวัดสมุทรปราการเป็นเส้นแบ่งเขต
* **ทิศใต้** ติดต่อกับตำบลบางแก้ว (อำเภอบางพลี) ตำบลสำโรงเหนือ (อำเภอเมืองสมุทรปราการ) และตำบลสำโรง (อำเภอพระประแดง จังหวัดสมุทรปราการ) มีแนวแบ่งเขตการปกครองระหว่างกรุงเทพมหานครกับจังหวัดสมุทรปราการเป็นเส้นแบ่งเขต
* **ทิศตะวันตก** ติดต่อกับตำบลบางน้ำผึ้ง (อำเภอพระประแดง จังหวัดสมุทรปราการ) มีแนวกึ่งกลางแม่น้ำเจ้าพระยาเป็นเส้นแบ่งเขต

## การคมนาคม
ถนนสายหลักในพื้นที่แขวงบางนาใต้ ได้แก่
* ถนนสุขุมวิท
* ถนนบางนา-ตราด
* ถนนศรีนครินทร์
* ถนนสรรพาวุธ
* ถนนทางรถไฟสายเก่าปากน้ำ
* ทางพิเศษบางนา-อาจณรงค์
* ทางพิเศษบูรพาวิถี

ถนนสายรองและทางลัดในพื้นที่แขวง ได้แก่
* ถนนลาซาล
* ถนนลาซาล-แบริ่ง
* ซอยสุขุมวิท 107 (แบริ่ง)
* ซอยลาซาล 20 (พัสวี 2)
* ซอยลาซาล 24 (ทรัพย์เจริญสุข)
* ซอยบางนา-ตราด 12 / ซอยลาซาล 29 (หมู่บ้านถาวรนิเวศน์ 2)
* ซอยบางนา-ตราด 30 (โรงเรียนผ่องพลอยอนุสรณ์) และซอยลาซาล 55 (หมู่บ้านศรีพงษ์)

## อ้างอิง

บางนาใต้
หมวดหมู่:ก่อตั้งในกรุงเทพมหานครในปี พ.ศ. 2560
แขวงบางนาเหนือ

**บางนาเหนือ** เป็นแขวงแขวงหนึ่งในเขตบางนา กรุงเทพมหานคร เป็น 1 ใน 13 แขวงที่ตั้งขึ้นใหม่ล่าสุดตามประกาศการเปลี่ยนแปลงพื้นที่แขวงของกรุงเทพมหานครเมื่อวันที่ 26 กรกฎาคม พ.ศ. 2560 และเป็นที่ตั้งสำนักงานเขตบางนา

## ประวัติ
ท้องที่แขวงบางนาเหนือในอดีตเป็นส่วนหนึ่งของแขวงบางนา เขตพระโขนง ต่อมาในวันที่ 6 มีนาคม พ.ศ. 2541 กระทรวงมหาดไทยได้โอนแขวงบางนามาขึ้นกับเขตบางนาที่จัดตั้งขึ้นใหม่ จนกระทั่งในวันที่ 26 กรกฎาคม พ.ศ. 2560 กรุงเทพมหานครได้ประกาศยุบเลิกแขวงบางนาและจัดตั้งแขวงใหม่ 2 แขวงโดยใช้ถนนสรรพาวุธและถนนบางนา-ตราดฟากเหนือเป็นแนวแบ่งเขตระหว่างกัน พื้นที่แขวงทางตอนเหนือของแขวงบางนาเดิมได้รับการตั้งชื่อว่า **แขวงบางนาเหนือ**

## ที่ตั้งและอาณาเขต
แขวงบางนาเหนือตั้งอยู่ทางทิศเหนือของเขตบางนา มีอาณาเขตติดต่อกับเขตการปกครองข้างเคียงเรียงตามเข็มนาฬิกาดังนี้
* **ทิศเหนือ** ติดต่อกับแขวงพระโขนงใต้และแขวงบางจาก (เขตพระโขนง) มีคลองบางอ้อ, ซอยสุขุมวิท 101/1 (วชิรธรรมสาธิต), ซอยวชิรธรรมสาธิต 32 (จุฬา 4), ซอยอุดมสุข 29 (พุทธวิถี 1) และถนนอุดมสุขเป็นเส้นแบ่งเขต
* **ทิศตะวันออก** ติดต่อกับแขวงหนองบอน (เขตประเวศ) และตำบลบางแก้ว (อำเภอบางพลี จังหวัดสมุทรปราการ) มีคลองเคล็ดและคลองบางนา (สาหร่าย) เป็นเส้นแบ่งเขต
* **ทิศใต้** ติดต่อกับแขวงบางนาใต้ (เขตบางนา) มีถนนบางนา-ตราดและถนนสรรพาวุธเป็นเส้นแบ่งเขต
* **ทิศตะวันตก** ติดต่อกับตำบลบางน้ำผึ้ง (อำเภอพระประแดง จังหวัดสมุทรปราการ) มีแนวกึ่งกลางแม่น้ำเจ้าพระยาเป็นเส้นแบ่งเขต

## การคมนาคม
ถนนสายหลักในพื้นที่แขวงบางนาเหนือ ได้แก่
* ถนนสุขุมวิท
* ถนนศรีนครินทร์
* ถนนอุดมสุข
* ถนนทางรถไฟสายเก่าปากน้ำ
* ทางพิเศษเฉลิมมหานคร
* ทางพิเศษบางนา-อาจณรงค์

ถนนสายรองและทางลัดในพื้นที่แขวง ได้แก่
* ซอยสุขุมวิท 101/2 และซอยอุดมสุข 5 (ตลาดอุบลศรี)
* ซอยวชิรธรรมสาธิต 14 และซอยอุดมสุข 19 (หมู่บ้านเจริญผล) 
* ซอยวชิรธรรมสาธิต 32 (จุฬา 4) และซอยอุดมสุข 29 (พุทธวิถี 1)
* ซอยอุดมสุข 42 / ซอยบางนา-ตราด 19 (เชลียง 1)
* ซอยอุดมสุข 56 / ซอยบางนา-ตราด 21 (เชลียง 7)
* ซอยบางนา-ตราด 23 (สวนสวรรค์)
* ซอยสรรพาวุธ 2 (เลียบทางด่วนบางนา)

## อ้างอิง

บางนาเหนือ
หมวดหมู่:ก่อตั้งในกรุงเทพมหานครในปี พ.ศ. 2560
แขวงบางบอนใต้

**บางบอนใต้** เป็นแขวงแขวงหนึ่งในเขตบางบอน กรุงเทพมหานคร เป็น 1 ใน 13 แขวงที่ตั้งขึ้นใหม่ล่าสุดตามประกาศการเปลี่ยนแปลงพื้นที่แขวงของกรุงเทพมหานครเมื่อวันที่ 26 กรกฎาคม พ.ศ. 2560 และเป็นที่ตั้งสำนักงานเขตบางบอน

## ประวัติ
ท้องที่แขวงบางบอนใต้ในอดีตเป็นส่วนหนึ่งของแขวงบางบอน เขตบางขุนเทียน ต่อมาในวันที่ 6 มีนาคม พ.ศ. 2541 กระทรวงมหาดไทยได้โอนแขวงบางบอนมาขึ้นกับเขตบางบอนที่จัดตั้งขึ้นใหม่ จนกระทั่งในวันที่ 26 กรกฎาคม พ.ศ. 2560 กรุงเทพมหานครได้ประกาศยุบเลิกแขวงบางบอนและจัดตั้งแขวงใหม่ 4 แขวงโดยใช้ถนนกาญจนาภิเษกฟากตะวันออกและถนนเอกชัยฟากเหนือเป็นแนวแบ่งเขตระหว่างกัน พื้นที่แขวงทางด้านตะวันตกตอนล่างของแขวงบางบอนเดิมได้รับการตั้งชื่อว่า **แขวงบางบอนใต้**

## ที่ตั้งและอาณาเขต
แขวงบางบอนใต้ตั้งอยู่ทางทิศตะวันตกเฉียงใต้ของเขตบางบอน มีอาณาเขตติดต่อกับเขตการปกครองข้างเคียงเรียงตามเข็มนาฬิกาดังนี้
* **ทิศเหนือ** ติดต่อกับแขวงบางบอนเหนือ (เขตบางบอน) มีถนนเอกชัยเป็นเส้นแบ่งเขต
* **ทิศตะวันออก** ติดต่อกับแขวงคลองบางบอน (เขตบางบอน) มีถนนกาญจนาภิเษกเป็นเส้นแบ่งเขต
* **ทิศใต้** ติดต่อกับแขวงแสมดำ (เขตบางขุนเทียน) มีทางรถไฟสายวงเวียนใหญ่–มหาชัยเป็นเส้นแบ่งเขต
* **ทิศตะวันตก** ติดต่อกับตำบลบางน้ำจืด (อำเภอเมืองสมุทรสาคร จังหวัดสมุทรสาคร) มีแนวแบ่งเขตการปกครองระหว่างกรุงเทพมหานครกับจังหวัดสมุทรสาครเป็นเส้นแบ่งเขต

## การคมนาคม
ถนนสายหลักในพื้นที่แขวงบางบอนใต้ ได้แก่
* ถนนกาญจนาภิเษก
* ถนนเอกชัย
* ถนนพรมแดน (เอกชัย 131)

ถนนสายรองและทางลัดในพื้นที่แขวง ได้แก่
* ทางหลวงแผ่นดินหมายเลข 3901 (คู่ขนานกาญจนาภิเษกด้านนอก)
* ทางหลวงแผ่นดินหมายเลข 3902 (คู่ขนานกาญจนาภิเษกด้านใน)
* ถนนพรหมราษฎร์และซอยพระรามที่ 2 ซอย 82 (รางโพธิ์)
* ซอยเอกชัย 109 (ทักษิณ)
* ซอยเอกชัย 119 (วัดบางบอน)

## อ้างอิง

บางบอนใต้
แขวงบางบอนเหนือ

**บางบอนเหนือ** เป็นแขวงแขวงหนึ่งในเขตบางบอน กรุงเทพมหานคร เป็น 1 ใน 13 แขวงที่ตั้งขึ้นใหม่ล่าสุดตามประกาศการเปลี่ยนแปลงพื้นที่แขวงของกรุงเทพมหานครเมื่อวันที่ 26 กรกฎาคม พ.ศ. 2560

## ประวัติ
ท้องที่แขวงบางบอนเหนือในอดีตเป็นส่วนหนึ่งของแขวงบางบอน เขตบางขุนเทียน ต่อมาในวันที่ 6 มีนาคม พ.ศ. 2541 กระทรวงมหาดไทยได้โอนแขวงบางบอนมาขึ้นกับเขตบางบอนที่จัดตั้งขึ้นใหม่ จนกระทั่งในวันที่ 26 กรกฎาคม พ.ศ. 2560 กรุงเทพมหานครได้ประกาศยุบเลิกแขวงบางบอนและจัดตั้งแขวงใหม่ 4 แขวงโดยใช้ถนนกาญจนาภิเษกฟากตะวันออกและถนนเอกชัยฟากเหนือเป็นแนวแบ่งเขตระหว่างกัน พื้นที่แขวงทางด้านตะวันตกตอนบนของแขวงบางบอนเดิมได้รับการตั้งชื่อว่า **แขวงบางบอนเหนือ**

## ที่ตั้งและอาณาเขต
แขวงบางบอนเหนือตั้งอยู่ทางทิศตะวันตกของเขตบางบอน มีอาณาเขตติดต่อกับเขตการปกครองข้างเคียงเรียงตามเข็มนาฬิกาดังนี้
* **ทิศเหนือ** ติดต่อกับแขวงหนองแขม (เขตหนองแขม) และแขวงหลักสอง (เขตบางแค) มีคลองหนามแดงและคลองบางโคลัดเป็นเส้นแบ่งเขต
* **ทิศตะวันออก** ติดต่อกับแขวงคลองบางพราน (เขตบางบอน) มีถนนกาญจนาภิเษกเป็นเส้นแบ่งเขต
* **ทิศใต้** ติดต่อกับแขวงบางบอนใต้ (เขตบางบอน) มีถนนเอกชัยเป็นเส้นแบ่งเขต
* **ทิศตะวันตก** ติดต่อกับตำบลบางน้ำจืด (อำเภอเมืองสมุทรสาคร) และตำบลแคราย (อำเภอกระทุ่มแบน จังหวัดสมุทรสาคร) มีแนวแบ่งเขตการปกครองระหว่างกรุงเทพมหานครกับจังหวัดสมุทรสาครเป็นเส้นแบ่งเขต

## การคมนาคม
ถนนสายหลักในพื้นที่แขวงบางบอนเหนือ ได้แก่
* ถนนกาญจนาภิเษก
* ถนนบางบอน 3
* ถนนบางบอน 5

ถนนสายรองและทางลัดในพื้นที่แขวง ได้แก่
* ทางหลวงแผ่นดินหมายเลข 3901 (คู่ขนานกาญจนาภิเษกด้านนอก)
* ทางหลวงแผ่นดินหมายเลข 3902 (คู่ขนานกาญจนาภิเษกด้านใน)
* ถนนบางบอน 4
* ซอย 001 กาญจนาภิเษก 3 (วัดนินสุขาราม / ถนนวัดม่วง–บางบอน 2)
* ซอยบางบอน 3 ซอย 5 / ซอยบางบอน 4 ซอย 14 (บ้านนายเหรียญ)
* ซอยบางบอน 5 ซอย 1 (นพคุณ) และซอยเอกชัย 132 (ศิรินุสรณ์)
* ซอยบางบอน 5 ซอย 5 (โรงเรียนนวลนรดิศฯ)
* ซอยบางบอน 5 ซอย 7 (ถนนสมเด็จพระนเรศวรมหาราช)

## อ้างอิง

บางบอนเหนือ
ขบวนการซูฝาน

**ขบวนการซูฝาน** (; "การรณรงค์เพื่อกำจัดผู้ต่อต้านการปฏิวัติที่หลบซ่อนเร้น") เป็นการกวาดล้างฝ่ายปรปักษ์ซึ่งเป็นที่รับรู้ในสาธารณรัฐประชาชนจีนภายใต้การนำของเหมา เจ๋อตง ระหว่างปี ค.ศ. 1955 และ ค.ศ. 1957 คำว่า "ซูฝาน" คำย่อมาจาก "肅清暗藏的反革命分子" ซึ่งหมายถึงการกวาดล้างผู้ต่อต้านการปฏิวัติที่หลบซ่อนเร้น การรณรงค์ที่คล้ายกันเกิดขึ้นภายในพรรคคอมมิวนิสต์จีนในช่วงต้นปี ค.ศ. 1932  เหมาได้ออกคำสั่งให้กำจัดฝ่ายต่อต้านการปฏิวัติเพียง 5% ในช่วงการกวาดล้าง มีผู้ถูกจับกุมราวประมาณ 214,000 คน และผู้เสียชีวิตประมาณ 53,000 คน

## อ้างอิง

หมวดหมู่:เหมา เจ๋อตง
หมวดหมู่:พรรคคอมมิวนิสต์จีน
แขวงวังทองหลาง

**วังทองหลาง** เป็นแขวงหนึ่งของเขตวังทองหลาง กรุงเทพมหานคร

## ที่ตั้งและอาณาเขต
แขวงวังทองหลางตั้งอยู่ทางทิศตะวันตกของเขตวังทองหลาง มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
* **ทิศเหนือ** ติตต่อกับแขวงสะพานสอง (เขตวังทองหลาง) มีถนนลาดพร้าวเป็นเส้นแบ่งเขต
* **ทิศตะวันออก** ติดต่อกับแขวงพลับพลา (เขตวังทองหลาง) มีถนนประดิษฐ์มนูธรรมเป็นเส้นแบ่งเขต
* **ทิศใต้** ติดต่อกับแขวงพลับพลา (เขตวังทองหลาง) มีถนนประดิษฐ์มนูธรรมเป็นเส้นแบ่งเขต
* **ทิศตะวันตก** ติดต่อกับแขวงบางกะปิและแขวงสามเสนนอก (เขตห้วยขวาง) มีคลองลาดพร้าวเป็นเส้นแบ่งเขต

## การคมนาคม
ทางสายหลักในพื้นที่แขวงวังทองหลาง ได้แก่
* ถนนลาดพร้าว
* ถนนประดิษฐ์มนูธรรม
* ถนนประชาอุทิศ
* ทางพิเศษฉลองรัช

ทางสายรองและทางลัดในพื้นที่แขวง ได้แก่
* ซอยลาดพร้าว 64 (เกตุนุติ) และซอยลาดพร้าว 64 แยก 3
* ซอยลาดพร้าว 80 (จันทิมา) และซอยลาดพร้าว 80 แยก 22
* ซอยจำเนียรเสริม

## อ้างอิง

วังทองหลาง
ฮังตัวะฮ์

**ฮังตัวะฮ์** (อักษรโรมัน: , อักษรยาวี: , /tuha/ หรือ /toh/) เป็นนักรบชาวมะละกาที่มีชีวิตอยู่ในรัชสมัยของสุลต่านมันซูร์ ชะฮ์ ในช่วงคริสต์ศตวรรษที่ 15 ถือกันว่าฮังตัวะฮ์เป็นลักซามานาหรือนายพลเรือที่มีอำนาจสูงสุด และชาวมลายูถือให้ท่านเป็นเจ้าซีลัตที่ยิ่งใหญ่ที่สุด ปัจจุบันฮังตัวะฮ์ได้รับการเคารพอย่างสูงและเป็นหนึ่งในนักรบที่เป็นที่รู้จักมากที่สุดในวัฒนธรรม ประวัติศาสตร์ และวรรณกรรมของมาเลเซีย 

เรื่องราวของฮังตัวะฮ์ในฐานะนายพลเรือหรือลักซามานาระบุว่าท่านจงรักภักดีเต็มที่อย่างเสมอต้นเสมอปลายต่อสุลต่าน เรื่องราวบางส่วนปรากฏอยู่ใน *[[เซอจาระฮ์เมอลายู]]* และใน *[[Hikayat Hang Tuah|ฮีกายัตฮังตัวะฮ์]]* นอกจากนี้ยังมีความเชื่อว่าท่านมีความสัมพันธ์กับหมู่เกาะรีวกีว

## สิ่งสืบเนื่อง
ฮังตัวะฮ์ได้รับความนิยมสูงมากในประเทศมาเลเซีย เป็นตัวแทนของคุณค่าในวัฒนธรรมชนชั้นสูงมลายูในอดีต ในฐานะผู้ซึ่งจงรักภักดีต่อผู้บังคับบัญชาอย่างไม่มีข้อสงสัย อย่างไรก็ตาม ความแม่นยำในแง่ประวัติศาสตร์ของฮังตัวะฮ์อาจเป็นที่ถกเถียงอยู่

ในมาเลเซียร่วมสมัย นิยมกล่าวถึงคำที่เชื่อว่าฮังตัวะฮ์เคยกล่าวไว้ว่า "" ("ชาวมลายูจะไม่สูญสิ้นไปจากโลกนี้เป็นอันขาด") ซึ่งนิยมกล่าวขานกันในโอกาสแสดงความเป็นชาตินิยมมลายู

## อ้างอิง

## แหล่งข้อมูลอื่น
* 

หมวดหมู่:รัฐมะละกา
หมวดหมู่:วัฒนธรรมมลายู
หมวดหมู่:นักรบชาวมาเลเซีย
หมวดหมู่:บุคคลจากรัฐมะละกา
ตำบลตะเคียน (อำเภอด่านขุนทด)

**ตำบลตะเคียน** เป็นตำบลหนึ่งในอำเภอด่านขุนทด จังหวัดนครราชสีมา พื้นที่ทั้งหมดอยู่ในบริหารโดย **องค์การบริหารส่วนตำบลตำบลตะเคียน** ตั้งอยู่ห่างจากอำเภอด่านขุนทด ประมาณ 6 กิโลเมตร และอยู่ห่างจากจังหวัดนครราชสีมาระยะทางประมาณ 66 กิโลเมตร

## อาณาเขตติดต่อ
* **ทิศเหนือ** ติดต่อกับ ตำบลบ้านเก่า อำเภอด่านขุนทด
* **ทิศใต้** ติดต่อกับ ตำบลวังโรงใหญ่ อำเภอสีคิ้ว
* **ทิศตะวันออก** ติดต่อกับ ตำบลด่านขุนทด อำเภอด่านขุนทด
* **ทิศตะวันตก** ติดต่อกับ ตำบลหินดาด อำเภอด่านขุนทด

## หมู่บ้าน
ปัจจุบัน ตำบลตะเคียน แบ่งออกเป็น 17 หมู่บ้าน ได้แก่

* หมู่ที่ 1 ตะเคียน
* หมู่ที่ 2 โกรกลึก
* หมู่ที่ 3 หินหล่อง
* หมู่ที่ 4 ดอนใหญ่
* หมู่ที่ 5 หนองละมั่ง
* หมู่ที่ 6 หนองพังโพด
* หมู่ที่ 7 กุดม่วง
* หมู่ที่ 8 หินลาด
* หมู่ที่ 9 ดงกระสัง
* หมู่ที่ 10 มอสูง
* หมู่ที่ 11 หนองชิงโค
* หมู่ที่ 12 ตะเคียนเหนือ
* หมู่ที่ 13 ม่วงทองพัฒนา
* หมู่ที่ 14 หนองละมั่ง14
* หมู่ที่ 15 กุดม่วงพัฒนา
* หมู่ที่ 16 โกรกลึกพัฒนา
* หมู่ที่ 17 หินลาด17

## สถานที่สำคัญ
### สถานศึกษา
* โรงเรียนบ้านตะเคียน
** ศูนย์พัฒนาเด็กเล็ก อบต. (โรงเรียนบ้านตะเคียน)
* โรงเรียนชุมชนบ้านกุดม่วง
** ศูนย์พัฒนาเด็กเล็ก อบต. (โรงเรียนชุมชนบ้านกุดม่วง)
* โรงเรียนไชยณรงค์วิทยา
** ศูนย์พัฒนาเด็กเล็ก อบต. (โรงเรียนไชยณรงค์วิทยา)
* โรงเรียนบ้านหินหล่อง
** ศูนย์พัฒนาเด็กเล็ก อบต. (โรงเรียนบ้านหินหล่อง)
* โรงเรียนบ้านหนองละมั่ง
** ศูนย์พัฒนาเด็กเล็ก อบต. (โรงเรียนบ้านหนองละมั่ง)
* โรงเรียนบ้านหินลาด
** ศูนย์พัฒนาเด็กเล็ก อบต. (โรงเรียนบ้านหินลาด)
* โรงเรียนบ้านโกรกลึก
** ศูนย์พัฒนาเด็กเล็ก อบต. (โรงเรียนบ้านโกรกลึก)

## อ้างอิง

ตะเคียน
ตะเคียน
วัดศาลาลอย (อำเภอด่านขุนทด)

**วัดศาลาลอย**  สร้างขึ้นเมื่อ พ.ศ. 2474 ตั้งอยู่หมู่ที่ 2 ตำบลด่านขุนทด อำเภอด่านขุนทด จังหวัดนครราชสีมา นอกจากนั้นยังเป็นที่ตั้งของโรงเรียนสัทธรรมวิทยา

## ประวัติ
วัดศาลาลอยสร้างขึ้นในปี 1931 เป็นวัดสำหรับประชาชน สังกัดนิกายมหานิกาย ต่อมาในปี 1955 ได้รับวิสุงคามสีมา ปัจจุบันวัดศาลาลอยยังเป็นสถาบันการศึกษาพุทธศาสนาในชื่อโรงเรียนสัทธรรมวิทยา  
## เจ้าอาวาสวัดศาลาลอย
# พระพิพัฒน์ปัญญาภรณ์ (ผัด ธมฺมธโร)
# พระครูสุตธรรมประสิทธิ์ (ไพรา ป.ธ.๓)
#
#

## อ้างอิง

ศาลาลอย
คางาวะ ชิกากาซุ

**คางาวะ ชิกากาซุ** (; ค.ศ. 1567 – 1587) มีอีกชื่อว่า โชโซกาเบะ ชิกากาซุ เป็นซามูไรญี่ปุ่นในยุคเซ็งโงกุและเป็นลูกชายคนที่สองของโชโซกาเบะ โมโตจิกะ ซึ่งภายหลังตระกูลคานางาวะรับเลี้ยงในปราสาทอามางิริ

หลังจากโชโซกาเบะ โนบูจิกะ ผู้สืบทอดตระกูลโชโซกาเบะ เสียชีวิตในยุทธการที่เฮ็ตสึงิงาวะ โทโยโตมิ ฮิเดโยชิเสนอแนะโชโซกาเบะ โมโตจิกะให้เลือกชิกากาซุเป็นผู้สืบทอด อย่างไรก็ตาม โมโตจิกะกลับเลือกโชโซกาเบะ โมริจิกะที่ตนโปรดปรานเป็นผู้สืบทอดแทน
ชิกากาซุเสียชีวิตจากการเจ็บป่วยใน ค.ศ. 1587 ในวัย 20 ปี

## อ้างอิง
อับดุลลอฮ์ อิบน์ วะฮับ อัรรอซิบี

**อับดุลลอฮ์ อิบน์ วะฮับ อัรรอซิบี** (; เสียชีวิตวันที่ 17 กรกฎาคม ค.ศ. 658) เป็นผู้นำเคาะวาริจญ์ช่วงแรกจากเผ่าบะญีละฮ์ เขาเป็น*[[ตาบิอี]]* (ผู้เรียนรู้หลักคำสอนศาสนาอิสลามจากเศาะฮาบะฮ์ (ผู้ติดตาม) ของศาสดามุฮัมมัดโดยตรง) เขาสุญูด (ก้มกราบ) ในเวลาละหมาดบ่อยมากจนทำให้เกิดหนังหนาด้านบนหน้าผาก นำไปสู่การตั้งชื่อเล่น *dhu ʾl-thafināt*, "ผู้มีหนังหนาด้าน"

ในการพิชิตอิรัก อับดุลลอฮ์สู้รบภายใต้การนำของซะอด์ อิบน์ อะบี วักกอศ จากนั้นในสงครามกลางเมืองมุสลิมครั้งที่หนึ่ง เขาอยู่ในฝ่ายเคาะลีฟะฮ์อะลีและสู้รบให้ท่านในยุทธการที่ศิฟฟีน (ค.ศ. 657) เขาต่อต้านการตัดสินใจยอมรับอนุญาโตตุลาการยุติสงครามกลางเมืองของอะลี และหันไปเข้าร่วมกลุ่มผู้ไม่เห็นด้วยที่ฮะรูรออ์ในอิรัก ซึ่งภายหลังกลุ่มนี้เป็นที่รู้จักในชื่อ "เคาะวาริจญ์" ต่อมาพวกเขาย้ายไปที่อัลกูฟะฮ์แล้วเลือกอับดุลลอฮ์เป็น*[[อะมีร]]* (ผู้บัญชาการ) ไม่ใช้เคาะลีฟะฮ์ (ผู้สืบทอดของมุฮัมมัด) อย่างที่มีการกล่าวอ้างบางส่วน พวกเขาเคลื่อนตัวไปในเดือนมีนาคม ค.ศ. 658 และถูกอะลีล้อมไว้ในยุทธการที่นะฮ์เราะวาน เมื่อวันที่ 17 กรกฎาคม (9 เศาะฟัร ฮ.ศ. 38) อับดุลลอฮ์เสียชีวิตในการสู้รบ

## อ้างอิง

## บรรณานุกรม

*
*
ธัชพล กู้วงศ์บัณฑิต

**ธัชพล กู้วงศ์บัณฑิต** (เกิด 8 กันยายน พ.ศ. 2535) ชื่อเล่น **จ็อบ** เป็นนักแสดงชาวไทย สังกัดช่อง 3 เอชดี เป็นที่รู้จักกับบทบาท "ณัฐ" จากละครเรื่อง *[[คุณหมีปาฏิหาริย์]]*

## ประวัติ
ธัชพล กู้วงศ์บัณฑิต หรือ จ็อบ เกิดวันที่ 8 กันยายน พ.ศ. 2535 เข้าศึกษาในระดับปริญญาตรี หลักสูตรบริหารธุรกิจบัณฑิต มหาวิทยาลัยมหิดล ต่อมาจ็อบได้ย้ายเข้าศึกษา สาขาวิชาการผลิตภาพยนตร์ (หลักสูตรนานาชาติ) วิทยาลัยนานาชาติ มหาวิทยาลัยมหิดล เนื่องจากจ็อบชื่นชอบด้านการถ่ายภาพและการตัดต่อวิดีโอ และเคยมีโอกาสได้ไปฝึกงานเป็นครีเอทีฟของ JOOX แถมยังเคยทำหนังสั้น โฆษณา ถ่ายและตัดต่อมิวสิกวิดีโอ 

### วงการบันเทิง​
เริ่มเข้าสู่วงการบันเทิงด้วยการเข้าไปแคสงานที่ช่อง 3​ จนได้มีโอกาสเล่นซีรีย์เรื่องแรก คือเรื่อง Love Lie Hide Fake แกล้งแอ๊บแอบรัก ก่อนจะเซ็นสัญญาเข้าเป็นนักแสดงในสังกัดสถานีวิทยุโทรทัศน์ไทยทีวีสีช่อง 3 เต็มตัวและก้าวขึ้นเป็นพระเอกเต็มตัวในละคร ระบำเมฆ ในบท วาริท (เมฆ) ประกบคู่นางเอก ยิหวา ปรียากานต์ ใจกันทะ

## ผลงาน
### ละครโทรทัศน์
* ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

### ซีรีส์

### ภาพยนตร์​

### เพลง
* เพลง ปลดล็อก​ ร้องร่วมกับ สาริน รณเกียรติ (Ost.คุณหมีปาฏิหาริย์)
* เพลง เจ้าชายน้อย
* เพลง รักไม่มีวันตาย ร้องร่วมกับ ปรียากานต์ ใจกันทะ

### คอนเสิร์ต​
* พ.ศ.2563 Channel 3 Super Fan Live! : SUPERNOVA คอนเสิร์ตระเบิดจักรวาล 
* พ.ศ.2565 แฟนมีต คุณหมีจอยักษ์
* พ.ศ.2565 Jobbiijob Clan Opening​
* พ.ศ.2567 ดวงใจเทวพรหม Sports Day รู้แพ้ รู้ชนะ รู้ใจคุณ

### พรีเซนต์​เตอร์​
* ศูนย์วิจัยโรคเอดส์ สภากาชาดไทย เพื่อเป็นการรณรงค์กิจกรรมเนื่องใน “วันเอดส์โลก ปี 63”
* FULAER แบรนด์แอมบาสเดอร์​ ผลิตภัณฑ์ YAMAI skincare

## รางวัล​

## อ้างอิง

## แหล่งข้อมูลอื่น
* 
* JOBBIIJOB ที่ยูทูบ

หมวดหมู่:บุคคลจากกรุงเทพมหานคร
หมวดหมู่:นักแสดงสังกัดช่อง 3 เอชดี
หมวดหมู่:นักแสดงชายชาวไทย
หมวดหมู่:นักแสดงชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงจากกรุงเทพมหานคร
หมวดหมู่:นักแสดงชายจากกรุงเทพมหานคร
หมวดหมู่:บุคคลจากมหาวิทยาลัยมหิดล
หมวดหมู่:ยูทูบเบอร์ชาวไทย
หมวดหมู่:นักแสดงชายชาวไทยในศตวรรษที่ 21
ปราสาทซูวาฮาระ

**ปราสาทซูวาฮาระ** () เป็นปราสาทญี่ปุ่นแบบ*ยามาชิโระ*ในยุคเซ็งโงกุ ตั้งอยู่ในย่านคานายะ ชิมาดะ จังหวัดชิซูโอกะ ประเทศญี่ปุ่น ซากปราสาทนี้ได้รับการคุ้มครองในฐานะสถานที่ทางประวัติศาสตร์แห่งชาติมาตั้งแต่ ค.ศ. 1975

## อ้างอิง

*

## แหล่งข้อมูลอื่น

*  Suwahara Castle at JCastle Info homepage

หมวดหมู่:ปราสาทในจังหวัดชิซูโอกะ
หมวดหมู่:ซากปราสาทในประเทศญี่ปุ่น
หมวดหมู่:สถานที่ทางประวัติศาสตร์ของญี่ปุ่น
หมวดหมู่:แคว้นโทโตมิ
หมวดหมู่:ตระกูลทาเกดะ
คุกกี้แซนด์วิช

**คุกกี้แซนด์วิช** () มีอีกชื่อว่า **บิสกิตแซนด์วิช** () เป็นคุกกี้ประเภทหนึ่งที่ผลิตด้วยการนำคุกกี้แผ่นบางสองชิ้นมาประกบกัน พร้อมกับเติมไส้ตรงกลางช่องว่างระหว่างคุกกี้ทั้งสองชิ้น โดยสามารถใส่ไส้ได้หลายแบบ เช่น ครีม, กานัช, บัตเตอร์ครีม, ช็อกโกแลต, ครีมชีส, แยม, เนยถั่ว, เลมอนเคิร์ด หรือไอศกรีม

## อ้างอิง

## แหล่งข้อมูลอื่น

*
เจ้าแม่คงคา (จีน)

**จุ้ยโบ้เนี้ยวเนี้ยว** (สำเนียงจีนฮกเกี้ยน) หรือ **จุ้ยบ้อเนี่ยเนี้ย** (สำเนียงจีนแต้จิ๋ว) หรือ **ตุ๊ยบ่วยเหนี่ยงเหนี่ยง** (สำเนียงไฮ้หน่ำ-ไหหลำ) (; พินอิน: *Shuǐ Mu niáng niáng*) หรือ กิมซีเส่งโบ้ (สำเนียงจีนฮกเกี้ยน) กิมซีเซิ่งหมู่ (สำเนียงจีนแต้จิ๋ว) (; พินอิน: *Jin ci sheng mu*)  เป็นเทวนารีนักพรตตามความเชื่อของจีนและศาสนาเต๋า พระนาม **"ตุ๊ยบ่วยเหนี่ยงเหนี่ยง"** หรือแปลตรงตัวได้ว่า **เจ้าแม่คงคา (จีน) ** หรืออีกนาม คือ **เจ้าแม่บ่อน้ำบาดาล** เป็นเทวนารีนักพรต ที่รู้จักและนิยมบูชาเช่นเดียวกับม่าจ้อโป๋ หรือไฮตังม่าและเจ้าแม่ทับทิม พระนางเป็นเทวนารีนักพรตที่รักษาสายน้ำในคติของความเชื่อของจีนและศาสนาเต๋า

## ดูเพิ่ม
* ม่าจ้อโป๋ 
* เจ้าแม่ทับทิม 
* เจ้าคงคา
* เทวรูปจีน
* ศาลเจ้าจีน
* วัดจีน

## อ้างอิง

หมวดหมู่:เทพเจ้าจีน
คัชรุต

**คัชรุต** () เป็นข้อกำหนดการบริโภคและการเตรียมอาหารที่ต้องเป็นไปตามหลักศาสนายูดาห์ อาหารที่ผ่านข้อกำหนดนี้เรียกว่า **โคเชอร์** (, "เหมาะสม") คัชรุตมีรายละเอียดมากมายและซับซ้อน แต่มีหลักพื้นฐานดังนี้
* มีเพียงสัตว์เลี้ยงลูกด้วยนม สัตว์ปีกและปลาบางชนิดที่เป็นโคเชอร์ ห้ามบริโภคเนื้อสัตว์ที่ไม่เป็นโคเชอร์ เช่น เนื้อหมู สัตว์เลื้อยคลาน/สัตว์ครึ่งบกครึ่งน้ำและสัตว์น้ำเปลือกแข็ง
* สัตว์เลี้ยงลูกด้วยนมและสัตว์ปีกต้องถูกเชือดตามหลักเชกิตา (shechita) ห้ามบริโภคเลือดสัตว์ และใช้การหมักเกลือและแช่น้ำในการกำจัดเลือด 
* ห้ามผสมเนื้อสัตว์กับนมเข้าด้วยกัน อุปกรณ์สำหรับเก็บและเตรียมเนื้อสัตว์กับนมต้องใช้แยกกัน

อาหารทุกชนิดที่เป็นโคเชอร์สามารถจัดหมวดได้ดังนี้
* หมวดเนื้อสัตว์ (b'sari หรือ fleishig) ประกอบด้วยเนื้อวัว เนื้อแกะหรือเนื้อกวาง, สัตว์ปีกที่เป็นโคเชอร์ เช่น ไก่ ห่าน เป็ดหรือไก่งวง, ผลพลอยได้จากสัตว์อย่างเจลาติน ทั้งนี้หากเตรียมผลิตภัณฑ์ที่ไม่ใช่สัตว์ด้วยอุปกรณ์ที่เคยใช้เตรียมเนื้อสัตว์จะถือว่าผลิตภัณฑ์นั้นอยู่ในหมวดเนื้อสัตว์ (b'chezkat basar)
* หมวดนม (chalavi หรือ milchig) ประกอบด้วยนมและผลิตภัณฑ์นม เช่น เนย ชีส โยเกิร์ต ทั้งนี้หากเตรียมผลิตภัณฑ์ที่ไม่ใช่นมด้วยอุปกรณ์ที่เคยใช้เตรียมนมจะถือว่าผลิตภัณฑ์นั้นอยู่ในหมวดนม (b'chezkat chalav)
* พาเรเว (pareve) เป็นผลิตภัณฑ์ที่ไม่ใช่ทัั้งเนื้อสัตว์และนม เช่น ปลา ไข่ เห็ด ธัญพืช ผักและผลไม้ ผลิตภัณฑ์เหล่านี้จะถือเป็นพาเรเวตราบเท่าที่ยังไม่ได้ผสมหรือเตรียมบนอุปกรณ์ที่ใช้เตรียมเนื้อสัตว์หรือนม

ผลผลิตที่เติบโตจากพื้นดินเช่น ธัญพืช ผัก ผลไม้และเห็ดถือเป็นโคเชอร์และรับประทานได้ กระนั้นศาสนายูดาห์มีข้อกำหนดที่เกี่ยวข้องกับผลผลิตโดยเฉพาะอย่างยิ่งที่เติบโตในดินแดนอิสราเอล เช่น ทศางค์และปีสะบาโตซึ่งจะส่งผลต่อการอนุญาตในการบริโภค

หลักพื้นฐานส่วนใหญ่ของคัชรุตมาจากชุดคัมภีร์โทราห์เล่มเลวีนิติและเฉลยธรรมบัญญัติ อย่างไรก็ตามรายละเอียดและหลักปฏิบัติคัชรุตปรากฏอยู่ในโทราห์แบบมุขปาฐะ (Oral Torah) ที่ภายหลังประมวลเป็นคัมภีร์มิชนาห์และทาลมุดก่อนจะขยายความเพิ่มเติมในวรรณกรรมรับบียุคต่อมา แม้ว่าโทราห์ไม่ได้ให้เหตุผลถึงคัชรุต แต่บางส่วนเชื่อว่าเป็นการทดสอบการเชื่อฟัง ขณะที่บางส่วนเสนอว่าเป็นเหตุผลด้านปรัชญาและสุขอนามัย

มีหน่วยงานจำนวนมากทำหน้าที่รับรองผลิตภัณฑ์ ผู้ผลิตและร้านอาหารโคเชอร์ตลอดศตวรรษที่ผ่านมา หน่วยงานเหล่านี้จะมอบเครื่องหมายหรือประกาศนียบัตรเรียกว่าเฮชเชอร์ (hechsher) เพื่อรับรองร้านอาหารหรือผลิตภัณฑ์ที่ผ่านเกณฑ์ เครื่องหมายรับรองนี้เป็นประโยชน์ต่อบุคคลหลายกลุ่ม เช่น ผู้เคร่งครัดต่อหลักศาสนา ผู้ที่แพ้ผลิตภัณฑ์นม ผู้ยึดวิถีกินและใช้แต่พืชและผู้ที่ใช้เครื่องหมายรับรองโคเชอร์ในการประเมินส่วนประกอบของอาหารว่ามีเนื้อสัตว์หรือนมหรือไม่

## อ้างอิง

## แหล่งข้อมูลอื่น
* 
* 
* 20px ตำราอาหารโคเชอร์ ที่วิกิตำรา
* 20px คัชรุต คู่มือการท่องเที่ยวจากวิกิท่องเที่ยว (ในภาษาอังกฤษ)

หมวดหมู่:ศาสนายูดาห์
ไท้อิมแชกุน

**ไท้อิมแชกุน** (; พินอิน: *taǐ xian jun*) หรือ **ไท้อิมเนี่ยเนี้ย** (; พินอิน: *tai yin niáng niáng*) เป็นเทวนารีนักพรตตามความเชื่อของจีนและศาสนาเต๋า พระนาม **"ไท้อิมแชกุน"** หรือแปลตรงตัวได้ว่า **[[รายพระนามเทวดาประจำดวงจันทร์|เจ้าแม่พระจันทร์]]** หรืออีกนาม คือ **[[รายพระนามเทวดาประจำดวงจันทร์|พระจันทรเทวี]]** พระนางเป็นเทวนารีนักพรตที่รักษาดวงจันทร์ในคติของความเชื่อของจีนและศาสนาเต๋า

ตามความเชื่อของจีนและศาสนาเต๋ามีหลายพระองค์ เช่น เจ้าแม่ฉางเอ๋อ หรือ เจ้าแม่ฉางซีชายาของของเทพบดีตี้จุน และในเทพเจ้าประจำตำแหน่ง365องค์ในห้องสินคือพระนางเกียงฮองเฮาพระอัครมเหสีในพระเจ้าติวอ๋องแห่งราชวงศ์ชาง

โดยทั่วไปตามความเชื่อของจีนและศาสนาเต๋าพระนางมักได้รับการบูชาคู่กับพระสุริยเทพในฐานะเทพบริวารของเง็กเซียนฮ่องเต้

## ดูเพิ่ม
* เทวรูปจีน
* ศาลเจ้าจีน
* วัดจีน

## อ้างอิง

หมวดหมู่:เทพเจ้าจีน
หมวดหมู่:พหุเทวนิยม
หมวดหมู่:เทพแห่งดวงจันทร์
หมวดหมู่:ดวงจันทร์
หมวดหมู่:ศาสนาชาวบ้านจีน
หมวดหมู่:ลัทธิเต๋า
หมวดหมู่:เทวีจีน
หมวดหมู่:เทวี
หมวดหมู่:เซียน
หมวดหมู่:ผู้หญิง
หมวดหมู่:วัฒนธรรมจีน
หมวดหมู่:เทศกาลจีน
หมวดหมู่:ประเทศจีน
หมวดหมู่:ไต้หวัน
หมวดหมู่:ชาวจีน
หมวดหมู่:ลัทธิเต๋า
รายพระนามเทพแห่งดวงจันทร์

**เทพแห่งดวงจันทร์** คือเทวดาผู้รักษาดวงจันทร์ในศาสนาต่าง ๆ 
  
### [[ศาสนาฮินดู]]

### ศาสนา[[ชินโต]]

### [[ลัทธิเต๋า]]และ[[ลัทธิขงจื๊อ]]-[[ศาสนาชาวบ้านจีน]]

### [[ศาสนาพุทธ]][[มหายาน]]

### [[กรีก-โรมัน|ศาสนากรีก-โรมัน]]

### [[ศาสนาอียิปต์โบราณ]]

## อ้างอิง

หมวดหมู่:เทพแห่งดวงจันทร์
หมวดหมู่:รายพระนามเทวดา
หมวดหมู่:ดวงจันทร์
หมวดหมู่:เทพเจ้า
หมวดหมู่:เทพเจ้าจีน
หมวดหมู่:เทพเจ้าฮินดู
หมวดหมู่:เทพเจ้าแบ่งตามวัฒนธรรม
หมวดหมู่:เทพเจ้าญี่ปุ่น
หมวดหมู่:เทพเจ้าสัตว์
หมวดหมู่:เทพเจ้ากรีก
หมวดหมู่:เทพเจ้าอียิปต์โบราณ
หมวดหมู่:เทวี
หมวดหมู่:เทวดา
หมวดหมู่:เทวดาแบ่งตามวัฒนธรรม
เดอะ ครู้ดส์

***เดอะ ครู้ดส์*** () เป็นภาพยนตร์แอนิเมชันตลกขับขันอเมริกันที่ออกฉายใน ค.ศ. 2556 ผลิตโดย ทเวนตีท์เซนจูรีฟอกซ์ ภาพยนตร์เขียนบทและกำกับโดย คริส แซนเดอร์ส และเคิร์ก เดอมิคโค และแสดงนำโดย นิโคลัส เคจ, เอมมา สโตน, ไรอัน เรย์โนลส์, แคทเธอรีน คีเนอร์, คลาร์ก ดุ๊ก และคลอริส ลีชแมน

ออกฉายตามโรงภาพยนตร์ในประเทศสหรัฐอเมริกาในวันที่ 22 มีนาคม พ.ศ. 2556 ส่วนในประเทศไทย ออกฉายในวันที่ 4 เมษายน พ.ศ. 2556

## เนื้อเรื่อง

## ตัวละครและเสียงพากย์

* นิโคลัส เคจ รับบท กร๊าก ครู้ด (Grug Crood)
* เอมมา สโตน รับบท อีป ครู้ด (Eep Crood)
* ไรอัน เรย์โนลส์ รับบท กาย (Guy)
* แคทเธอรีน คีเนอร์ รับบท อุกก้า ครู้ด (Ugga Crood)
* คลาร์ก ดุ๊ก รับบท ตุ๊ง ครู้ด (Thunk Crood)
* คลอริส ลีชแมน รับบท แกรน (Gran)
* แรนดี้ ธม รับบท แซนดี้ ครู้ด (Sandy Crood)
* คริส แซนเดอร์ส รับบท เบลท์ (Belt)

### ประเทศไทย นักแสดง

## การตอบรับ
รอตเทนโทเมโทส์รายงานว่าร้อยละ 72 ของผู้วิจารณ์ 144 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 6.50 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 55 เต็ม 100 คะแนน ซึ่งประเมินโดยผู้วิจารณ์ 30 คน

## อ้างอิง

## แหล่งข้อมูลอื่น

* 
* 
* 
* 
* 
* 
* 
* 
* 
* 

หมวดหมู่:ภาพยนตร์ที่ออกฉายในปี พ.ศ. 2556
หมวดหมู่:ภาพยนตร์อเมริกัน
หมวดหมู่:ภาพยนตร์แอนิเมชันอเมริกัน
หมวดหมู่:ภาพยนตร์คอมพิวเตอร์แอนิเมชันอเมริกัน
หมวดหมู่:ภาพยนตร์โดยดรีมเวิกส์แอนิเมชัน
หมวดหมู่:ภาพยนตร์โดยทเวนตีธ์เซนจูรีฟอกซ์
หมวดหมู่:ภาพยนตร์แอนิเมชันทเวนตีธ์เซนจูรีฟอกซ์
หมวดหมู่:ภาพยนตร์ภาษาอังกฤษ
หมวดหมู่:เดอะ ครู้ดส์
หมวดหมู่:ภาพยนตร์อเมริกัน 3 มิติ
หมวดหมู่:ภาพยนตร์แอนิเมชัน 3 มิติ
หมวดหมู่:ภาพยนตร์ตลกผจญภัยอเมริกัน
หมวดหมู่:ภาพยนตร์ที่ดัดแปลงเป็นรายการโทรทัศน์
หมวดหมู่:ภาพยนตร์แอนิเมชันอเมริกันในคริสต์ทศวรรษ 2010
วิทยาลัยเทคนิคนครโคราช

**วิทยาลัยเทคนิคนครโคราช** เดิมคือ **วิทยาลัยสารพัดช่างนครราชสีมา** ตั้งอยู่ที่เลขที่ 47 หมู่ที่ 3 ตำบลหมื่นไวย อำเภอเมือง จังหวัดนครราชสีมา และเปิดสอน 3 หลักสูตร คือ ปวช. และปวส.

## ข้อมูลทั่วไป
### สีประจำของวิทยาลัย
*  **สีแดงเลือดหมู**
*  **สีขาว **

### ค่านิยม
**มีวินัย ใฝ่ความรู้ คู่คุณธรรม**

## ประวัติ

## หลักสูตรเปิดสอน

## อ้างอิง

นครโคราช
หมวดหมู่:สถาบันอาชีวศึกษาในจังหวัดนครราชสีมา
การวิพากษ์งาน

**การวิพากษ์งาน** หรือ **การต่อต้านงาน** () หมายความถึง การวิพากษ์ และความประสงค์ยกเลิกงาน ซึ่งหมายความถึงงานทุกประเภท ไม่ใช่เฉพาะการวิพากษ์งานรูปแบบที่มักถือเป็นทาสสินจ้าง (wage slavery) เท่านั้น

การวิพากษ์งานอาจเป็นเชิงอัตถิภาวะ และมุ่งสนใจว่างานสามารถทำให้เกิดความรู้สึกไร้ความหมาย และกีดขวางความตระหนักรู้ในตนเอง แต่การวิพากษ์งานยังอาจแสดงให้เห็นว่าการทำงานมากเกินไปอาจส่งผลเสียต่อผลิตภาพของสังคม หรือต่อตัวสังคมเอง การวิพากษ์งานอาจเป็นในเชิงสมภาคนิยมซึ่งมีใจความว่างานทำให้มนุษย์ขาดความสุขและเสียสุขภาพ

การวิพากษ์งานเกิดขึ้นมาช้านานแล้ว และนักคิดจำนวนหนึ่งวิพากษ์และเรียกร้องให้เลิกงานเสีย อันที่จริง การวิพากษ์การใช้งานมนุษย์ที่ไม่จำเป็นนั้นมีมาตั้งแต่สมัยกรีกโบราณ ในปี 2021 ขบวนการต่อต้านการทำงานเติบโตขึ้นมากทางออนไลน์ โดยเฉพาะอย่างยิ่งในซับเรดดิต /r/antiwork ซึ่งใช้คำขวัญว่า "ว่างงานสำหรับทุกคน ไม่ใช่เฉพาะคนรวย!"

## อ้างอิง

หมวดหมู่:ขบวนการทางสังคม
หมวดหมู่:ปรัชญาสังคม